
PRÒLEG 


Teniu  a  les  mans  el  recull  dels  contes  que  hem  rebut  en  el  lr 
certamen  de  contes  antiautoritaris  "La  Rosa  dels  Vents". 
Tal  com  ja  explicàvem  a  les  bases,  amb  aquest  certamen  Negres 
Tempestes  ens  hem  proposat  dues  coses:  d'una  banda  incentivar  la 
creació  artística  i  d'altra  banda  promoure  els  valors  llibertaris.  Dins 
d'aquesta  lluita  antiautoritària  enquadrem  la  nostra  defensa  i  pro- 
moció del  català  en  totes  les  seves  variants.  També  volem  incentivar 
als  diferents  col•lectius,  organitzacions  i  individualitats  anarquistes 
perquè  facin  seva  aquesta  lluita  d'una  manera  activa  i  sense  com- 
plexos. 

Volem  agrair  a  totes  i  tots  els  que  han  participat  d'aquesta  inicia- 
tiva amb  els  seus  contes.  També  volem  mostrar  el  nostre  agraïment  a 
Ira  per  les  seves  il•lustracions  i  còmics,  a  Lyrae  pels  fotomuntatges,  a 
Gondwana  Visuals  pel  disseny  i  maquetació  del  llibre  i  a  la  Jordina 
per  la  correcció  del  llibre. 

Salut  i  bona  lectura, 


Col•lectiu  Negres  Tempestes 
www.negrestempestes.org 

Juny  del  2007 


Somriures  Mirall 

(Gerard  Vilardaga  Cunill) 


Deambula  oníricament,  entremig  de  la  munió  d'uns  vehicles 
expectants.  Un  daltonià  accelerat  aixeca  el  prec  sense  raó. 
Soroll  de  clàxon.  Els  altres,  aparentment  civilitzats  resten  silents,  tot 
esperant  el  canvi  de  color,  llums  de  neó  barren  el  pas.  Ell,  amb  un 
plec  de  diaris  poc  cotitzats  -premsa  de  la  indigència-  sota  el  braç, 
segueix  el  pelegrinatge  quotidià  del  pas  zebra  fins  a  la  tercera  o  quarta 
filera.  Marató  repetitiva  i  alcohòlica,  invariable.  El  públic  de  reüll 
observa  el  corredor  de  fons,  al  fons  del  pou.  L'avituallament  encar- 
tonat li  fa  un  crit  cada  cop  que  els  conductors  arrenquen  els  motors. 
Vi,  ranci.  De  tant  en  tant,  algú  recorda  sermons  clericals,  abaixa  el 
vidre  amb  indiferència  i  escup  xavalla  a  la  misèria. 

De  9  a  21  hores,  tal  com  al  centre  comercial.  No  tanquem  els 
festius.  Horaris  d'esclau,  però  els  sindicats  verticals  no  toleren  reivin- 
dicacions provinents  de  l'economia  submergida/subversiva.  La  lluita 
de  classes  està  perduda,  no  hi  ha  consciència.  L'anarquisme  agonitza 
entre  xiprers.  Davant  la  decepció  de  manca  de  revolució,  set  etílica  i 
a  les  penes  cullerades.  Cullerades  soperes  vessant  líquids  de  diferent 
graduació.  Multiculturalitat  a  l'alcoholisme. 

Però,  avui  futbol.  Reunió  de  hooligans  de  cap  a  caiguda  a  la 
bodega  dels  grans  torrats.  La  tina  eixampla  el  broc  el  dia  de  partit.  Ell 
s'entafora  a  qualsevol  racó  discret  i  només  alça  la  veu  per  qüestions 
de  vital  transcendència: 


-  Per  exigir  la  següent  copa  de  vi. 

-  Per  reclamar  objectivitat  a  l'autoritat  arbitral  des  de  la  més  gran 
subjectivitat  de  l'aficionat  begut. 

A  la  pantalla  sona  una  música  triomfalista  durant  l'entreacte: 
We  are  tl•ie  championsü! 

Bramen  els  altaveus  eufòrics,  la  parròquia  aprofita  per  escurar 
el  cul  de  l'ampolla.  Petó  negre  a  la  porca  de  l'estrella.  Una  parella 
jove,  un  noi  i  una  noia,  comparteixen  taula.  Probablement  res  més, 
la  secció  masculina  absorta  en  l'apassionant  lectura  d'un  dels  diaris 
gratuïts.  Premsa  especuladora.  Ella  furga  al  mòbil  intentant  captar 
l'atenció,  l'èxit  s'esmuny.  Sobrepès  cel•lulític. 

Per  sort,  el  match  es  reprèn.  La  introspecció  forçosa  començava 
a  generar  certa  angoixa  entre  els  assistents  menys  alcoholitzats.  El 
súmmum:  GOL.  Crits,  salts,  abraçades,  algun  got  trencat...  Soroll 
de  victòria.  El  proletariat  incrementa  el  fervor  cap  als  onze  milio- 
naris mediàtics.  ídols  caducs  que  passada  la  trentena  es  marceixen 
i  esdevenen  rics  inútils:  comentaristes  de  televisió,  funcionaris  de 
club,  drogoaddictes  declarats...  Gent  prescindible.  De  tant  en  tant  en 
Juan  pensa  que  els  futbolistes  retirats  haurien  de  ser  elements  explí- 
citament eliminables,  imagina  grans  execucions  en  massa  als  estadis 
rivals  (estil  xinès  durant  la  Revolució  Cultural).  Un  espectacle  previ 
als  grans  partits.  Els  jugadors  entrarien  al  camp  encadenats  de  cap 
a  peus  i  escortats  per  l'Agrupació  de  Liniers  Jubilats  (ALJ).  Alhora, 
al  mig  del  camp,  els  renovats  Cors  de  l'Exèrcit  Soviètic  entonarien: 
Kill  me  softly  d'Aretha  Franklyn.  Sota  el  paraigües  de  la  música, 
la  comitiva  fúnebre  es  dirigiria  molt  lentament  cap  al  gol  sud,  just 
sota  els  tres  pals.  Un  cop  els  condemnats  resten  immòbils  sota  els 
pals,  apareix  el  gran  protagonista  del  Show,  el  braç  executor  d'una 
nova  justícia  futbolística:  l'àrbitre,  armat  amb  un  vell  Kalashnikov 
cedit  per  la  Revolució  Cubana,  l'any  que  el  mundial  va  prendre  lloc 


en  l'illa  caribenya.  L'home  de  negre  es  situa  sobre  el  punt  de  penal 
i...  obre  foc.  Els  jugadors  jeuen  estesos  a  l'àrea  petita,  sense  piscines 
possibles.  L'àrbitre  buida  el  carregador  en  senyal  de  celebració.  El 
públic,  gairebé  acostumat  a  l'execució  de  vells  mites,  rossega  crispe- 
tes. L'exaltació  és  mínima.  Els  nens  recullacadàvers  s'emporten  cap 
al  tanatori  de  l'estadi  els  cossos  dels  mites  caiguts.  L'ira  de  l'ordre  ha 
saciat  la  seva  gola  reprimida  i  l'etern  secundari  ha  executat  venjança 
sobre  els  fantasmes  d'antigues  genialitats.  La  solemnitat  pren  més 
força  quan  l'home  anònim,  però  armat,  fa  mitja  volta  i  encara  de 
nou  les  entranyes  de  l'estadi.  Al  seu  voltant  es  replega  l'ALJ,  a  un 
ritme  marcial  abandonen  plegats  el  camp,  tot  exhibint  testosteronics 
l'arma  homocida.  Tan  sols  els  nens  són  seduïts  per  la  virulència  de 
l'escena.  Funcionalisme  en  estat  pur;  els  invisibles,  però  necessaris 
eliminen  els  antics  galàctics  enmig  de  la  catarsi  d'una  pluja  d'estels 
mortífera. 

De  tant  en  tant,  a  estones,  quan  se'n  recorda  el  Juan  es  proposa 
deixar  el  vi  sense  gaire  convicció.  Llavors,  l'home  s'omple  de  coratge 
i  abandona  l'alcoholisme  permanent,  esdevé  sobri  efímer  els  instants 
suficients  per  aturar  reflexions  futbolístiques,  dissertacions  sobre  la 
política  local...  En  definitiva,  l'evolucionisme  de  la  supervivència 
s'apodera  del  seu  got. 

El  partit  s'ha  esvaït  i  s'inauguren  a  tots  els  canals,  les  tertúlies 
infinites.  No  hi  ha  elecció,  la  monocromia  és  absoluta.  Potser  algun 
dia,  una  televisió  ambiciosa  comprarà  els  drets  sobre  els  comentaris 
postmatch.  Però  ara,  la  prolongació  del  partit  en  els  platós  de  televi- 
sió marca  l'inici  de  l'èxode.  El  camí  a  casa. 

Paga  i  se'n  va,  el  comiat  amorf  contrasta  amb  la  passió  de  tot  just 
fa  uns  instants: 

-  aDéu 

-  Bona  nit,  passi-ho  bé 


Al  carrer,  les  obres  s'entossudeixen  a  persistir.  No  hi  ha  final.  Gran 
Via  amunt,  els  guia  un  far  postmodern.  L'arquitectura  fal•lica  del 
neofeixisme...  Sorry...  del  neoliberalisme  s'aixeca  sobre  una  ciutat  de 
barricades  legals: 

Disculpin  les  molèsties,  treballem  per  vostè. 

A  la  plaça  de  les  Glòries  l'escenari  es  vesteix  de  gala,  la  confronta- 
ció és  absoluta:  carrers  esbudellats,  excavadores,  runa,  camions,  més 
runa,  runa  de  diferents  colors,  bombes  de  fragmentació  encara  per 
esclatar...  Tot  a  l'aguait,  esperant  la  represa  del  conflicte.  A  les  vuit 
toquen  diana  i  la  batalla  es  reinicia  diàriament.  L'ONU  és  incapaç 
d'imposar  cap  treva,  de  fet  ni  tan  sols  han  aconseguit  consensuar 
una  condemna  pels  últims  5  obrers  morts  a  la  zona.  Buròcrates.  Per 
esguardar  l'armament,  passegen  entre  els  enderrocs  els  precaris  de 
l'ordre  establert,  els  gossos  més  famèlics  de  l'estat  privatitzat.  Aspi- 
rants eterns  a  funcionari  armat:  qüestió  de  coeficients. 

Entre  les  corbes  de  la  plaça,  algunes  dones  resisteixen.  Poques.  Les 
valentes  de  la  prostitució  planten  cara  maquillades  i  de  nit,  a  velles 
prohibicions  i  noves  ordenances:  romaneses,  nigerianes,  marroqui- 
nes... Sedueixen  amb  mirades  d'indiferència  i  somriures  mirall.  Mal- 
thusianisme  sexual,  on  són  les  ONG's  reines  de  la  dissidència  de  la 
incorrecció. 

Volem  putes  de  comerç  just! 

Una  altre  exigència-cadàver,  pensa  el  Juan.  Repensant  el  cos  pro- 
hibit de  la  negra  de  la  cantonada.  Pagar  pel  desig  consumat,  res  més, 
sense  remordiments.  Impossible,  per  ara.  Algun  dia,  els  diaris  pro- 
gressistes promouran  aquesta  nova  fórmula  de  mercantilisme  corpo- 
ral. Una  foto  d'una  puta  demacrada  farà  la  feina  bruta,  al  seus  peus 
sobreimprès:  Apadrina  una  dona  de  vida  fàcil,  per  21  €  mensuals, 
gaudeix  d'una  oferta  sexual  amb  certificat  de  qualitat,  ecològica  i 
sostenible. 

El  camí  segueix  i  el  Juan  el  ressegueix.  Malgrat  les  temptacions  pros- 
segueix. Superades  les  voluptuositats  de  la  plaça,  la  Diagonal  s'enfila 
lleument.  Un  port  de  segona,  assequible  sense  cap  extra  de  nandro- 
lona.  Encara  hi  ha  algunes  restes  del  tragí  pseudocomercial  esberlat 
per  l'autoritat.  Els  Encants:  Zona  0  del  comerç  d'escombraries,  testi- 
monis incòmodes  de  torres  faraòniques.  Llibres  vells,  rellotges  sense 
agulles,  nines  decapitades  són  una  ofensa  a  la  modernitat.  L'autoritat 
apareix  periòdicament  per  preservar  l'ordre  estètic,  acompanyats  del 
cotxe  de  les  escombraries,  tot  sovint  se'ls  confon. 

A  mà  dreta,  ben  passat  Marina,  espera  el  llit.  Tres  o  quatre  ven- 
tafocs de  la  indigència  ja  han  fet  el  jaç  sobre  els  bancs  d'un  parc 
minúscul.  Carritus  de  la  compra  exerceixen  de  mobiliari,  cartrons  de 
flaçades  i  un  parell  de  desnodrits  petaners  volten  la  misèria. 

La  medicina,  Juan!,  la  medicina,  abans  d'endinsar-se  en  el  somni 
un  xarrup  de  vi  és  element  imprescindible  per  agafar  el  son.  El  Pep 
ronca  i  la  Paqui  remuga.  Un  glop  i  els  sorolls  s'esmorteixen.  Prou. 
Son  induïda.  Tanca  els  ulls.  Estreny  la  cartera  al  baix  ventre  i  dorm. 

Agost  Roig 

(Gerard  Vilardaga  Cunill) 


L'eixorc  setembre  engoleix  engrunes  d'estiu,  la  desproporció 
és  grotesca.  Malgrat  la  diferència  de  forces,  petites  cèl•lules 
de  la  resistència  estival  sabotegen  el  tràfec  de  les  oficines,  alhora  que 
es  lliura  un  ferotge  combat  en  les  alçades  contra  exèrcits  mesquins  de 
nuvolades. 

Agost  Roig  reivindica  l'últim  atac, 


Un  turista  suïcida  s'ha  immolat  davant  una  cua  d'aturats 
col•laboracionistes  que  renegaven  del  subsidi  estatal.  A  pocs  metres, 
els  operaris  municipals  de  la  neteja  esborren  el  rastre  de  la  dissidència 
a  les  parets  del  Ministeri: 

NO  HOLIDAYS 
NO  PEACEÜ! 

La  televisió  s'entesta  autista  a  negar  evidències  i  corroborar  men- 
tides. Els  titulars  mostren  imatges  maquillades  de  les  masses  retor- 
nant alegrament  al  tedi  de  la  quotidianitat  laboral.  Els  noticiaris  es 
desvetllen  per  inculcar-nos  unes  vacances  de  records  estèrils,  àlbums 
d'enganxines  de  temporades  passades. 
Un  home: 

Gris 

Gris  oficina 

Gris  funcionari 

Gris  assalariat  de  8  a  3 


Ciutadà  gris  i  submís  decidit  a  prorrogar  l'agost  a  la  resta  de  l'any. 
El  canvi  climàtic  es  converteix  en  un  inesperat  aliat.  Somia  un  para- 
dís roig,  el  calendari  imprès  en  tinta  vermella.  Tots  els  dies  de  l'any 
sense  excepció  del  color  de  la  sang.  Un  pensament  copsa  les  neuro- 
nes, homogeneïtzar  l'almanac  i  suprimir  mesos  paràsits  i  feixucs. 

Quan  els  anhels  de  revolució  es  reprodueixen  mecànics  i  obses- 
sius en  el  seu  cap,  la  resta  de  companys  de  la  Delegació  Provincial 
d'Hisenda  emeten  sons  que  intenten  emular  sinceres  salutacions  de 
retrobada: 

-  Què  tal  els  nens  maca?  Tots  bé?  Me  n'alegro.  Gràcies.  De  res. 
Apa  siau. 

-  Home,  aquí  tenim  el  Don  Joan  de  l'adolescència  tailandesa! 

-  Neeena  que  preciosa  i  morena  que  has  tornat.  Ai  si,  el  sol  de  les 
Pitiüses  és  tan  ardent. 

-  Oi,  tan,  tan,  tan  diferent.  Supercool.  Els  nens  són  un  encant, 
tots  descalços,  fan  una  peneta.  Aquest  Nadal  em  trec  el  gos  i  amb  el 
papa  ens  regalem  un  bebè  tercermundista.  Decidit. 


-Qui  vol  veure  les  fotos  de  la  meva  xicoteta  cubana.  Ei!  i  GRATIS 
ehl•il•i! 

Josep  Antoni  Esteve  i  Vilaplana  és  manté  aliè  a  les  converses 
supèrflues  que  sobrevolen  l'hemisferi  de  la  seva  oficina.  Ell  perse- 
gueix un  objectiu  massa  ambiciós  per  rendir-se  a  l'autocomplaença 
del  regal  capitalista  que  obsequia  amb  vacances  passatgeres.  TOT,  ho 
vol  TOT,  vacances  sempre.  De  fet,  tampoc  treballa;  ningú  ho  fa  al 
seu  voltant,  almenys  per  ara. 

El  seu  cap  barrina  des  de  mesos  ençà,  una  fórmula  efectiva  per 
convertir  la  marginal  lluita  clandestina  contra  l'abolició  del  treball  en 
una  fita  assolible.  Socialitzar  el  problema  per  epidemitzar  el  conflicte, 
i  obligar  així  a  furgar  la  nafra. 

El  Josep  Antoni  desperta  cada  matí  al  voltant  de  les  7  tocades, 
la  seva  mare  exerceix  de  despertador,  una  dona  insubornable  al  son. 
La  roba  ja  es  troba  des  de  la  passada  nit,  ubicada  sobre  la  cadira  de 
l'habitació,  prop  de  la  gran  calaixera.  L'esmorzar  és  monòton: 


Cigarret 

Cafè  amb  llet 

Croissant  i/o  magdalenes  segons  temporada. 

Cagada  puntual: 

La  vida  és  una  merda,  acostumen  a  afirmar  amb  més  contundèn- 
cia  que  convicció  la  gran  majoria  de  víctimes  de  l'acne  juvenil 

Un  cop  el  cul  és  mig  net  s'abriga  les  galtes.  Surt  de  casa  per  endin- 
sar-se en  els  transports  públics  subterranis:  Suor,  empentes,  colònies 
excessives  i  la  desoladora  absència  de  mirades  furtives.  Al  seu  lloc, 
cameres  de  seguretat,  gossos  estacats  als  agents  de  la  també  seguretat, 
policia  de  paisà  i  multituds  paranoiques  composen  la  nova  poesia 
sota  terra.  El  passeig  obligat  fins  l'oficina. 

Una  vegada  allà,  somnífer  virtual  i  praxis  letàrgica  per  adaptar-se 
al  context  sociolaboral.  A  les  15  hores  trenca  progressivament  el  son, 
no  es  poden  despertar  sospites. 


De  tant  en  tant,  un  menú  fora  el  control  calòric  de  la  mare  i 
sempre  la  posterior  penyora:  AQUAGYM,  al  gimnàs  del  barri.  Entre 
les  àvies  avorrides,  l'introvertit  funcionari. 

Tres  mesos  després,  el  Josep  Antoni  ha  esdevingut  la  gran  sirena 
d'un  mar  d'aigua  clorada.  Insignificàncies  de  l'estètica,  perquè  la 
cúpula  d'Agost  Roig  s'ha  esllavissat  davant  la  pressió  policial.  La 
resistència  malda  per  sobreviure  enmig  d'un  panorama  opressiu  i 
asfixiant.  L'executiva  empresonada,  aures  de  rumorologia  constant, 
purgues  internes,  fred,  desconcert...  i  l'imminent  arribada  de  l'hivern. 
Els  afusellaments  dels  infiltrats  esdevenen  un  dels  pocs  motius  per 
seguir  somrient  a  l'horitzó  de  la  victòria  final. 

Pep,  pinten  bastos.  L'hivern  s'anuncia  i  l'estiu  renuncia.  Festes 
aïllades,  algun  pont  a  tot  estirar;  elements  efímers  que  exerceixen 
d'opiacis  per  les  masses  conformistes.  El  govern  proclama  als  4  vents 
la  instauració  del  Dia  de  les  Vacances  Pagades  d'Hivern  (DVPH). 
Pura  propaganda  electoral,  foc  d'encenalls  que  pretén  confondre  els 


indecisos  i  porucs.  Vet-ho  aquí,  busquen  vots  desesperats;  bulímics 
d'un  suport  que  vomiten  un  cop  comptabilitzat  al  sacre  Parlament. 

-Toc,  toc,  toc.  (bis) 

-Qui  gosa  colpejar  l'entrada  al  paradís? 

-La  flor  que  fa  estiu. 

-Endavant  camarada. 

Rera  la  Catedral,  per  la  porta  d'aparença  tapiada  van  entrant  d'un 
en  un,  matemàticament  cíclics.  La  retòrica  s'ha  repetit  fins  a  una 
quinzena  de  vegades:  Tres  tocs  i  el  mateix  diàleg.  El  recinte  està  a  les 
fosques,  uns  pocs  ciris  il•luminen  una  fe  absent.  Esquerra,  mitjà  volta 
i  de  dret  cap  a  l'altar,  un  cop  allà,  just  sota  el  presbiteri  es  submergeix 
al  baix  ventre  del  temple.  El  Josep  Antoni  ha  estat  l'últim  d'arribar. 
La  cripta  acull  l'improvisat  akelarre  revolucionari. 

Encaixades  de  mans,  unes,  les  seves  suen  amarades  d'incertesa.  El 
Pep  és  conscient  que  avui  ha  passat  pàgina.  Encara  diria  més,  excla- 


niaria  Dupond:  Ha  tancat  un  llibre.  El  joc  revolucionari  s'ha  esvaït, 
tot  a  partir  d'ara  ja  és  a  vida  o  mort.  La  vida  per  una  societat  ociosa 
sense  límits  ni  exigències  del  capital.  La  llei  del  mínim  esforç,  para- 
doxes conjunturals,  exigeix  a  hores  d'ara  una  implicació  de  cap  a 
peus.  La  mort  no  cal  citar-la,  és  el  present  submís  i  assalariat. 

Un  munt  de  kalashnikoffs  s'apleguen  al  voltant  de  la  taula.  La  ver- 
ticalitat pren  vigor  a  l'entrecuix  del  Pep.  Armes.  Símbols  de  revolu- 
cions soviètiques  omplen  d'optimisme  els  pardals  del  seu  cap.  Armes 
pel  poble. 

Tot  d'una,  el  més  xic  desplega  un  gran  mapa  de  la  ciutat,  bande- 
roles vermelles  assenyalen  presumptes  objectius: 


-Aquí,  aquí,  aquí  i  fins  a  la  pràctica  totalitat  de  les  trenta  set  ofi- 
cines de  turisme  de  la  ciutat  seran  ocupades  (un  dit  enèrgic  executa 
victòries  cartogràfiques).  El  protagonisme  demà  serà  seu,  els  joves 


han  d'encapçalar  la  denúncia  pública  des  dels  mausoleus  de  la  nostra 
lluita.  La  nostra  tasca  camarades  restarà  a  un  segon  pla:  maniobres 
de  distracció,  sense  les  quals  la  jornada  seria  un  fracàs.  Sang  per  con- 
fondre i  difondre. 

El  discurs  segueix,  l'objectiu  és  clar:  cal  atabalar  als  gossos  de 
l'ordre  establert.  Cabòries  i  explosius  passegen  pel  cap  del  Pep. 
L'home  minúscul  afegeix  pragmatisme  al  seu  monòleg:  carrers  con- 
crets, química  i  possibles  evasions.  Els  congregats  s'esmunyen  entre 
bambolines  i  un  parell  s'acosten  al  nouvingut: 

-Joan 

-Pere 

-Pep  ...  Sóc  el  Pep. 

-Correcte,  vine  amb  nosaltres. 


El  Pep  sobreentén  idònia  l'absència  de  petons.  Presentacions 
seques  i  distants.  Militància  sense  contemplacions.  El  Joan  deixa 
caure  un  fusell  a  les  mans  del  novell.  El  metall  és  extremadament 
fred,  glaçat,  mortífer.  Amanyaga  la  culata  retallada  per  fer  l'arma 
més  fàcilment  manejable.  Un  híbrid  de  la  revolució,  pensa  absort  en 
la  mística  contemplació.  Mentrestant,  el  Pep  i  el  Joan  transporten 
l'habituallament  pels  focs  d'artifici:  Goma  2,  cloratita,  detonadors  i 
la  clàssica  dinamita. 

SILENCI!  Xiuxiuejos  delators  entre  la  foscor: 

-Aquí  agent  2724,  tenim  localitzats  un  grup  de  tres  sospitosos  al 
carrer  Magdalenes,  dos  dels  individus  coincideixen  amb  la  descripció 
facilitada  a  les  23  hores.  Sol•licitem  permís  per  procedir  a  la  seva 
identificació. 

L'agent  feia  voleiar  el  seu  barret  tres  setmanes  enrera.  Alegria  efí- 
mera. Avui.  Ara.  Té  al  davant  tres  icones  subversives.  Perquè,  perquè, 
perquè...  repeteix.  El  seu  company  de  rondes  s'ha  perdut 


(in)-oportunament  dins  el  prostíbul  per  qüestions  de  fel•lacions 
protocol•làries.  Gangues  d'ofici. 

-Procedeixin  a  la  detenció  i  no  dubtin  a  obrir  foc. 
Proclamen  des  de  la  central. 

Espetec  de  trets  i  un  cul  en  remull.  El  2724  jeu  taquicàrdic  dins 
el  contenidor.  Els  tres  aconstitucionals  fugen  Fontaneria  enllà,  fins 
la  plaça  que  els  amaga.  Allà,  la  terra  els  clou  sota  el  vell  refugi  civil. 
Catacumbes  revolucionàries. 


Nota  de  premsa: 

Tres  perillosos  terroristes  han  estat  sorpresos  en  la  col•locació  de 
càrregues  explosives  per  un  dels  nostres  agents  de  seguretat  ciuta- 
dana. Gràcies  a  una  demostració  de  virilitat  memorable,  el  nostre 
home  ha  pogut  evitar  que  a  hores  d'ara  estiguéssim  parlant  de  la 
pèrdua  de  vides  de  víctimes  innocents. 

El  policia  2724  i  voluntari  als  jocs  olímpics,  casat,  pare  de  tres 
fills,  propietari  de  la  Jaqueline  (gata  en  zel),  una  col•lecció  de  gera- 
nis endèmica,  responsable  d'un  germà  alcohòlic  i  un  infant  virtual 
apadrinat  al  Senegal.  Tots  ells,  seguiran  a  resguard  del  nostre  home 
exemplar.  Amén.  Aplaudiu.  Adéu.  Siau. 


Fi 

(Toni  Martorell) 


Amb  un  gest  enèrgic  de  la  mà  rebutjo  el  mocador  que  l'oficial 
m'ofereix.  No  penso  donar  als  meus  assassins  l'oportunitat 
d'estalviar-se  la  meva  mirada  d'odi  mentre  premen  el  gallet. 

No  és  moment  de  reflexionar,  ara  ja  no,  he  passat  tota  la  nit  en 
vetlla.  Curiosament  tinc  son  i  penso  que  ara  per  fi  descansaré. 

L'oficial  dóna  l'ordre  d'apuntar.  Em  trec  les  sabates  i  els  meus  peus 
descalços  reben  la  humitat  de  la  rosada  de  l'herba.  Aviat  tornaré  a 
ésser  un  tot  amb  aquesta  terra  que  tant  he  estimat.  Inspiro  profunda- 
ment i  crido  ben  fort  el  nom  del  meu  país. 

L'oficial  crida:  FOC!!!  sento  els  trets  i  ... 

Un  soroll  a  la  nit 

(Noa  Garcia  Docampo) 


Us  ha  passat  mai  de  tenir  por  i  no  saber  el  per  què?  De  sentir 
com  una  suor  freda  us  recorre  cos  avall  tota  l'esquena  com  si 
d'una  autopista  catalana  es  tractés,  mentre  us  intenteu  conscienciar 
inútilment  que  res  hi  ha  a  casa  del  que  realment  us  pugueu  preocu- 
par? No  heu  sentit  mai  com  les  vostres  mans  i  els  vostres  peus  conge- 
lats, com  si  ja  no  fossin  part  del  vostre  cos  i  a  cada  instant  ho  fossin 
menys,  van  sentint  punxades  al  ritme  de  tots  els  sorolls  de  la  casa 
(reals  i  inventats),  que  semblen  interpretar  alguna  serenata  d'algun 
autor  romàntic  no  gaire  conegut? 

Realment  us  recomano  l'experiència.  Si  no  l'heu  tinguda  mai,  us 
puc  assegurar  que  us  perdeu  una  de  les  grans  sensacions  de  la  vida. 
Es  clar  que  no  és  una  sensació  per  tenir  cada  dia,  com  aquell  qui  surt 
a  passejar  al  gos  amb  una  rutina  lamentable  i  que  realment  demostra 
no  apreciar  la  convivència  amb  aquest  animal  no  menys  intel•ligent 
que  nosaltres,  si  no  es  vol  acabar  amb  un  diagnòstic  de  taquicàrdia  o 
amb  insomni  agut.  La  qüestió  és  que  en  bones  dosis  administrades 
no  gaire  periòdicament  (qui  sap,  un  any,  dos  anys,  5  mesos...  des 
de  la  darrera  ocasió)  estimula  el  bon  funcionament  de  l'adrenalina 
i  posa  a  prova  el  nostre  seny  i  la  nostra  racionalitat  enfront  el  perill 
imminent,  fent-nos  així  reaccionar  davant  de  situacions  impossibles 
i  que  desperta  una  miqueta  el  nostre  esperit  aventurer  que  la  rutina  i 
el  sedentarisme  tant  s'esforcen  en  apagar  dia  a  dia. 

L'ocasió  que  ara  ens  ocupa  va  ocórrer  una  nit  de  desembre,  on  tots 
els  mobles  de  la  casa  semblaven  posar-se  d'acord  a  cantar  conjunta- 
ment segons  el  director  de  la  coral,  en  aquells  moments  un  fort  aire 
que  envoltava  la  ciutat  i  rodalies  que  batzegava  amb  gran  ímpetu  tota 
oposició  física  que  trobava,  marcava  serenament  i  amb  decisió.  Aca- 
bava d'arribar  a  casa  després  d'una  vetllada  mediocre  a  un  cinema  no 
gaire  lluny  d'on  vivia.  Tornava  empipada,  sí,  empipada.  Empipada 
per  haver-me  gastat  tretze  euros  (la  meva  entrada  i  la  del  meu  acom- 
panyant) en  una  pel•lícula  molt  desagradable  de  veure:  em  sentia 
estafada  pel  personal  de  la  sala  qui  m'imaginava  burlant-se  de  nosal- 
tres mentre  baixàvem  les  escales  que  ens  conduïen  al  carrer,  i  odiava 
la  sensació  d'haver  malgastat  d'aquella  manera  el  que  podia  haver 
estat,  sens  dubte,  una  gran  nit. 

Els  primers  sorolls  que  la  meva  oïda  van  començar  a  distingir  tot 
seguit  d'arribar  a  casa  i  posar-me  el  pijama  van  ser  els  dels  meus  veïns 
fent  festa  conjugal,  encara  que  no  podia  distingir  del  tot  si  realment  el 
meu  veí  estava  subministrant  grans  dosis  de  plaer  a  la  seva  companya 
o  si,  al  contrari,  l'estava  matant  lentament  i  dolorosament.  Després 
de  mirar  el  correu  electrònic,  intentar  esbrinar  algunes  indicacions 
sobre  el  projecte  de  programació  que  havia  de  fer,  i  d'intentar  llegir, 
en  va,  la  novel•la  que  aquell  mes  m'ocupava  vaig  decidir  posar-me  a 
dormir  d'una  vegada.  Aleshores  va  se  quan  aquella  estranya  sensació 
que  tenia  des  que  havia  sortit  del  cinema,  es  començava  a  aguditzar 
cada  vegada  més  fins  el  punt  que  creia  no  estar  sola  a  casa  (evident- 
ment que  no  n'estava,  estaven  també  els  meus  pares  a  l'altre  punta  de 
l'habitatge)  i  que  hi  havia  algú  o  alguna  cosa  mirant-me  i  esperant 
el  seu  moment  per  apoderar-se  de  mi.  Vaig  ser  incapaç  d'apagar  el 
llum.  Vaig  intentar  mil  maneres  de  conciliar  el  son  però  cap  d'elles 
semblava  sorgir  efecte.  Vaig  estar  així  unes  hores  fins  que  al  final,  ine- 
vitablement, el  meu  cos  va  dir  prou  i  vaig  acabar  adormint-me. 

I  que  per  què  explico  tot  això?  Doncs  no  ho  sé,  potser  perquè 
encara  no  m'he  reconciliat  del  tot  amb  mi  mateixa  i  necessito  expli- 

car  aquesta  anècdota  per  acabar  de  creure'm  que  no  hi  havia  res  a 
l'habitació  aquella  nit,  perquè,  un  cop  rellegida  la  història,  sempre 
sembla  absurda  i  poca  cosa  i  els  seus  protagonistes  uns  ximples. 

Na  Fede  no  podia  dormir.  Estava  dins  de  la  seva  càpsula  amb  els 
ulls  oberts  mirant  el  sostre  sense  poder  moure's.  Aquesta  situació  era 
produïda  en  part  perquè  a  dins  de  la  càpsula  no  hi  havia  suficient  espai 
per  poder  moure's  i  en  part  perquè  estava  paralitzada.  Com  aquella 
sensació  que  vaig  sentir  jo  una  nit  mediocre  de  desembre,  na  Fede 
estava  inquieta  i  insomne.  La  diferència  fonamental  entre  nosaltres 
dues  era  que  per  a  mi  la  por  era  un  sensació  totalment  familiar  com 
ho  era  el  fred,  el  dolor  o  l'alegria.  No  es  podia  afirmar  el  mateix  per  a 
ella,  que  li  resultava  una  sensació  estranya  i  desconeguda,  la  qual  no 
podia  associar  a  cap  altra  sensació  que  ella  sentís  habitualment  com 
ara  el  fred,  el  dolor,  l'alegria  o  la  llibertat. 

A  la  seva  cambra  d'intimitat  personal,  allà  on  passava  gran  part 
de  la  seva  existència  intentava  pensar  en  coses  agradables  que  li 
suposaven  bons  records.  Anècdotes  de  la  universitat,  partides  al  Q5 
(el  nou  joc  de  sensació  entre  el  jovent  de  totes  les  edats),  reunions 
mensuals  del  consell...  Ella  formava  part  de  la  comissió  educadora 
que  estudiava  meticulosament  com  havia  de  ser  la  bona  formació  de 
les  persones  a  la  seva  societat:  ho  analitzaven  tot  o  gairebé  tot.  Els 
models  socials  de  les  famílies,  els  patrons  de  comportament  de  les 
infants  (sí,  ella  es  dedicava  bàsicament  a  infants  però  altres  persones 
de  la  seva  comissió  es  dedicaven  a  altres  franges  d'edat),  la  moral  i  el 
comportament  de  convivència,  l'entorn  físic  de  cada  regió...  moltes 
coses  que  a  una  estudiant  de  ciències  li  haguessin  vingut  massa  grans, 
però  que  sens  dubte  na  Fede  estimava  fer  ja  que  l'alliberava  de  la  seva 
rutina  i  podia  combinar  perfectament  amb  els  seus  estudis  (els  quals 
també  estimava)  i  d'altres  ocupacions  personals. 

Na  Fede  es  va  disposar  a  pensar  en  coses  que  la  distraguessin  dels 
seus  temors,  coses  que  li  havien  explicat  i  que  havia  estudiat  tants 

cops  com  havia  volgut  als  llibres  de  l'escola  de  la  seva  educació  infan- 
til. Coses  sobre  el  passat  que  mai  deixarien  de  sorprendre-la,  coses 
d'un  passat  molt  llunyà  que  va  deixar  enrera  una  època  marcada  per 
l'egoisme,  l'individualisme  i  la  falsa  política  de  quatre  individus  domi- 
nants. Ella  sabia  que  feia  un  parell  de  segles,  o  potser  tres,  no  més,  el 
món  era  diferent.  Les  persones  es  regien  per  uns  patrons  de  compor- 
tament que  estaven  obligades  a  seguir  pel  sol  fet  d'haver  nascut  i  ser 
éssers  humans,  i  l'individu  que  no  els  complia  era  marginat  i  obli- 
dat, a  vegades  fins  i  tot  assassinat  per  les  forces  del  poder  (i  després 
sempre  ocultat  el  crim  a  la  gran  població).  A  na  Fede  li  sorprenien 
molt  els  rols  que  cada  persona  tenia  preestablerts  i  l'acceptació  brutal 
d'aquests  per  part  de  la  gran  massa.  Si  era  cert  que,  encara  abans 
d'aquesta  època  que  na  Fede  estava  recordant  dones  i  homes  del  món 
havien  lluitat  pels  seus  drets  i  llibertats,  el  segle  XXI  eren  uns  temps 
ben  diferents.  Hi  havia  alguna  cosa,  una  cosa  sense  forma  ni  física, 
sense  aspecte  i  sense  rostre,  que  cegava  les  gents  i  les  impedia  veure 
la  seva  lamentable  situació.  Alguna  gent  del  segle  XXI  l'anomenava 
estat  del  benestar.  Na  Fede  coneixia  aquest  nom  perquè  ho  havia 
llegit  en  algun  llibre.  Es  tractava  d'una  espècie  d'engany  col•lectiu  on 
totes  les  persones  hi  jugaven  un  paper  i  que  feia  creure  al  món  que  es 
troba  en  una  situació  immillorable  de  salut. 

Però  el  que  més  fascinava  na  Fede  de  tot  era  la  facilitat  d'enganyar 
i  de  fer  empassar  totes  les  mentides  desitjades  per  part  de  les  masses 
dominants  a  les  seves  masses  dominades.  Era  igual  de  què  es  trac- 
tés, aquella  gent  es  trobava  en  una  llarga  letargia  d'ignorància,  no 
coneixien  res  del  que  passava  a  tres  pams  de  la  seva  visió.  Els  mitjans 
de  comunicació  eren  controlats  pels  governs  (quina  bogeria!  pen- 
sava na  Fede  en  aquests  moments.  Tothom  a  l'actualitat  sap  que  la 
llibertat  d'informació  és  un  dret  fonamental  inviolable  i  que  no  pot 
pertànyer  a  cap  ésser  humà  ni  entitat,  sinó  que  ha  de  circular  lliu- 
rement sense  cap  mena  d'impediment),  l'educació  era  controlada 
pels  governs  (per  na  Fede,  que  formava  part  de  la  comissió  educa- 
dora, això  era  inconcebible),  la  gent  era  enviada  a  la  guerra  en  nom 

d'alguna  cosa  fantasiosa  que  anomenaven  pàtria  i  que  tan  sols  servia 
d'excusa  a  les  masses  dominants  per  sembrar  odi  entre  éssers  de  dife- 
rents cultures  (que  a  més  a  més  tenien  molt  difícil  la  comunicació  a 
causa  dels  milers  de  llengües  que  corrien  pel  món  sense  que  existís 
cap  idioma  factible  que  servís  per  a  la  bona  comunicació  entre  tots 
els  humans),  la  resta  d'espècies  animals  eren  aniquilades  dia  a  dia 
sense  cap  mena  de  contemplació,  una  cosa  anomenada  religió  sem- 
brava el  caos  aferrant-se  a  les  velles  creences  de  la  història  i  jugant 
amb  els  sentiments  de  fe  i  pietat  de  les  persones  i,  per  acabar,  l'última 
cosa  que  va  recordar  na  Fede  abans  de  començar  a  plorar  amb  una 
gran  tristesa  interior  va  ser  que  la  gent  d'aquella  època  va  destrossar 
irremeiablement  el  planeta  tan  sols  per  continuar-se  matant  uns  als 
altres  sense  motiu  aparent. 

Ella  no  ho  havia  viscut,  tot  això.  Ella  havia  nascut  després  de  la 
sisena  i  última  Guerra  Mundial.  Les  tres  últimes  guerres,  havia  llegit 
que  s'havien  produït  després  de  l'esgotament  del  petroli  (una  matèria 
bruta  i  molt  poc  ecològica  que  en  aquella  època  s'utilitzava  per  a  tot 
-i  per  descomptat,  era  la  causa  de  moltes,  moltes  guerres).  L'última 
Gran  Guerra  va  ser  la  que  va  portar  la  calma  i  la  situació  de  pau  i 
germandat  al  món.  Després  d'ella  el  món  occidental  (com  es  coneixia 
abans  la  zona  d'Europa  i  Estats  Units)  havia  estat  autoaniquilat,  i  el 
"tercer  món",  que  durant  tot  el  segle  XXI  i  XXII  s'havia  anat  empo- 
brint i  empobrint  cada  vegada  més,  va  aixecar-se  de  la  misèria  per 
canviar  el  que  realment  s'havia  de  canviar. 

Na  Fede  va  plorar  perquè  no  trobava  res  lògic  en  els  seus  avantpas- 
sats, va  plorar  i  va  donar  les  gràcies  per  néixer  en  el  moment  que  ella 
havia  nascut.  La  gent  vivia  en  comunes,  no  hi  havia  cap  poder,  ningú 
manava  sobre  ningú,  els  habitants  de  les  poblacions  s'organitzaven  en 
comissions  que  actuaven  sobre  diferents  camps,  la  gent  era  realment 
lliure...  El  que  comptava  era  que  tothom  era  igual,  els  animals  i  totes 
les  espècies  vives  del  món  eren  respectades  i  ningú  era  superior  sobre 
ningú.  Per  un  cop  a  la  història,  la  gent  era  feliç  i,  sobretot,  les  perso- 

nes  eren  persones  de  debò.  La  informació,  a  l'igual  que  l'educació, 
era  lliure,  no  existia  cap  mena  d'interès  personal  ni  individualisme 
egoista  i,  tot  i  tots  els  avanços  tecnològics,  la  gent  vivia  en  harmo- 
nia amb  el  medi  ambient  (demostrant  que  tecnologia  i  ecologisme 
poden  i  han  de  conviure  junts). 

Però,  tot  i  donar  les  gràcies  per  haver  nascut  a  l'època  que  ella 
creia  adequada,  na  Fede  no  podia  treure's  del  cap  aquesta  sensació 
que  l'estava  cohibint...  aquesta  por  de  que  quelcom  anava  a  passar 
i  no  sabia  el  què.  Aquesta  quietud  que  sens  dubte  havia  de  con- 
duir a  la  tempestat,  aquest  sensació  d'haver  oblidat,  ja  feia  molt  de 
temps,  alguna  peça  del  joc,  alguna  peça  molt  important  del  joc.  Una 
peça  que  esperava  a  l'ombra  de  la  seva  cambra  d'intimitat  personal 

l'oportunitat  idònia  per  entrar  en  acció.  Una  peça  que ostres!  De 

cop  hi  volta  ho  va  veure,  com  una  aparició,  però  ho  va  veure  molt 
clar  i  va  saber  que  era  impossible  que  estigués  equivocada.  Va  desco- 
brir què  passava,  què  l'amoïnava,  què  impedia  que  dormís  a  gust  en 
la  seva  càpsula  com  ho  feia  cada  nit. 

Així,  un  cop  descoberta  la  veritat  (o  això  creia  ella)  i  tranquil•lament, 
es  va  agafar  fort  a  la  seva  càpsula  on  se  suposava  que  havia  de  dormir 
(però  ella  sabia  que  no  seria  així),  va  tancar  els  ulls  amb  gran  força  i 
va  esperar. 

Va  esperar. 

I  va  esperar.  Deu  minuts  que  se  li  van  fer  més  que  eterns.  Deu 
minuts  de  dubtes  perquè  ella  ja  sabia  què  passaria.  Ella  havia  des- 
cobert la  peça  que  els  demés  ignoraven.  I  després  de  deu  minuts 
d'esperar,  així  va  passar.  Tal  com  ella  havia  previst,  ni  més  ni  menys. 
Cal  dir  que  va  ser  bastant  ràpid,  després  de  tot,  na  Fede  no  va  tenir 
temps  ni  de  reconèixer  la  seva  predicció.  Simplement  va  passar  i  ella 
no  en  va  ser  conscient. 

Un  soroll. 

Fort. 

Molt,  molt  fort. 

Un  soroll  ensordidor. 

Una  llum. 

Blanca. 

D'un  blanc  massa  blanc. 

I,  sense  cap  mena  d'explicació,  i  amb  la  indignació  de  generacions 
i  generacions  d'esforços  per  fer  un  món  millor,  tot  es  va  acabar. 

necessitü  algú  que  em  protegeixi 

dels  mecanismes  que  han  posat 

per  prütegir-me. 


Agressors!! 

(BuhoMatrix) 


Corre,  corre! 
En  sentir  aquests  crits  em  vaig  girar.  Era  en  una  terrassa 
d'un  bar.  Un  grup  de  joves  estava  corrent,  darrere,  un  altre  grup  de 
policies. 

Al  costat  d'una  moto,  un  jove.  Els  policies  s'apropen.  Amenaçado- 
rament  li  diuen  alguna  cosa.  El  jove  comença  a  caminar  i  els  policies 
darrere.  Li  van  arremetre  fins  a  deixar-lo  estirat  al  terra.  La  violèn- 
cia era  grotesca.  Els  policies  van  continuar  corrent,  el  jove,  estirat  al 
terra.  No  es  va  tornar  a  aixecar... 

Pànic  al  metro 

(BuhoMatrix) 


Mama,  Aquests  que  van  amb  uniforme  són  policies?  Sí.  Va 
respondre  la  mare  amb  cara  d'estranyesa,  al  mateix  temps 
que  veia  com  els  dos  homes  es  dirigien  a  un  viatger.  Es  van  parar 
davant  d'elles,  i  van  observar  com  li  demanaven  la  documentació.  El 
jove  tremolava.  Al  metro  arribava.  La  filla  es  disposava  a  aixecar-se. 
La  mare  li  va  donar  un  copet.  Es  van  mirar  amb  complicitat  i  van 
continuar  assegudes.  Els  policies  es  van  entrecreuar  mirades.  Li  van 
tornar  la  documentació.  Precipitadament,  la  mare  i  la  filla,  es  van 
aixecar  i  van  entrar  al  vagó  alhora  que  el  viatger  a  qui  havien  dema- 
nat la  documentació. 

Mama,  per  què  li  van  demanar  la  documentació  si  no  havia  fet 
res?.  Perquè  és  negre,  li  va  contestar.  Són  nazis?  No,  són  policies 

Torrons  pel  dia  de  Nadal 

(Carme  Cabús  Mafiosa) 


-Mama,  em  deixes  tastar  els  torrons? 

-No,  filla,  que  són  pel  dia  de  Nadal. 

-Però  jo  els  vull  tastar  ara. 

-No,  dona,  que  el  dia  de  Nadal  ja  no  en  quedaran. 

-Només  una  miqueta.  I  després  els  tornem  a  desar. 

-Que  et  fan  il•lusió? 

-Sí,  molta.  Va,  sisplau! 

-Està  bé.  Però  només  una  punteta,  eh?  I  els  encetarem  d'amagat. 
Sabràs  guardar  el  secret? 

-Sí. 

La  Lena  torna  a  punxar  la  coca,  mig  treta  del  forn,  amb  un 
escuradents. 

-Encara  no  està  cuita.  Veus?  L'escuradents  encara  surt  tacat. 
Perquè  estigui  ben  cuita  ha  de  sortit  net  del  tot. 

La  Maria  s'aixeca  i  s'acosta  a  la  seva  mare  per  mirar  l'escuradents 
més  de  prop.  Tota  la  petita  cuina  és  plena  de  l'olor  calenta  de  la  coca, 
i  el  forn  encès  omple  d'escalfor  l'estança.  A  l'ampit  de  la  finestra  hi  ha 
el  gat  que  pica  delicadament  el  vidre  perquè  el  deixin  entrar. 

-Mama,  anem  a  buscar  els  torrons? 

-Va,  sí. 

La  Lena  obre  la  porta  del  bufet  del  menjador  i  treu  les  tres 
taules. 

-Saps  què?  Encetarem  els  de  fruita,  que  són  els  que  es  notarà 
menys. 

-Els  de  fruita  són  aquests? 

-Sí,  aquest  és  de  Xixona,  i  aquest  es  diu  d'Alacant. 

-Quins  són,  els  més  bons? 

-Tots  ho  són,  de  bons.  Ja  veuràs  com  els  de  fruita  t'agraden  molt. 
La  Lena  agafa  un  ganivet  del  primer  calaix  de  la  cuina.  Amb  un 
gest  curós  en  talla  un  tall  i  el  dóna  a  la  Maria. 

-Quina  olor  més  bona  que  fan!  Va,  jo  també  me'n  tallaré  una  mica 
-diu  per  a  si  mateixa-. 

-Són  boníssims,  mama.  Me'n  dones  més? 

-No,  no,  que  si  ho  sap  el  teu  pare  em  matarà. 

-Només  una  miqueta  de  no  res. 

-No,  no... 

-Va,  sisplau! 

-Està  bé,  vinga,  però  ara  prou,  eh? 

En  talla  una  altre  tallet  per  a  la  Maria  i,  abans  de  desar-los,  se'n 
talla  per  a  ella  un  bocí  més. 

-Però  no  diguis  res  a  ningú,  eh? 

-No,  mama. 

El  gat  segueix  demanant  amb  gran  sol•licitud  que  el  deixin 
entrar,  i  ara  acompanya  el  gest  impacient  amb  un  miol  delicat. 

-Mama,  obre  el  Brillant,  que  vol  entrar. 

-Filla,  que  és  pesat  aquest  gat!  -diu  la  Lena  mentre  obre  la  finestra 
per  deixar-lo  passar. 

La  Lena  ha  apagat  el  forn  i  s'ha  posat  a  triar  la  verdura  per  fer  el 
dinar. 

-Mama,  et  puc  ajudar? 

-Sí,  dona.  Mira,  agafa  el  cap  de  la  mongeta  i  trenca'l.  Després  vés 
estirant  el  fil  fins  que  arribis  a  l'altra  banda,  i  escapça  aquesta  punta, 
també. 

La  Maria,  encara  que  maldestra,  s'hi  esmerça. 

-Ho  faig  bé,  mama? 

-Molt  bé,  reina. 

-Aquesta  és  massa  difícil.  M'ajudes  tu? 

Mentre  feinegen,  se  sent  com  a  la  porta  del  carrer  burxa  la  clau. 

-Ara  hi  ha  el  teu  pare. 

La  Maria  pensa  que  li  agradarà  que  el  seu  pare  la  vegi  concen- 
trada en  la  important  tasca  de  preparar  el  dinar. 

El  pare  treu  el  cap  per  la  porta  de  la  cuina.  La  Maria  s'atrafega 
més. 

-Fes-me  un  cafè  -diu  per  tota  salutació-.  Què  fas,  nena?  -pre- 
gunta inquisitivament  a  la  Maria. 

-Ajudo  la  mama  a  fer  el  dinar  -diu  la  Maria  amb  tota  la  digni- 
tat. 

La  Lena  deixa  el  que  està  fent  i  s'acosta  als  fogons.  Posa  aigua  a 
esclafar  i  treu  el  pot  del  cafè  mòlt  de  l'armariet.  Després  agafa  un  got 
i  el  deixa  damunt  del  marbre  de  la  pica.  La  Maria  nota  el  silenci  en 
què  s'ha  tancat  la  seva  mare  i  es  remou  inquieta. 

De  cop,  els  crits  vibrants  del  seu  pare,  eixordadors,  esclaten  del 
menjador.  La  Maria  es  contrau  en  un  sotrac.  La  Lena  es  paralitza, 
amb  els  ulls  esbatanats. 

La  Maria  no  ha  entès  què  ha  dit  el  seu  pare  amb  aquells  crits. 
Ara  ell  obre  d'una  revolada  la  porta  de  la  cuina.  La  Maria  té  un  sotrac 
més  intens. 

-Qui  t'ha  manat  tocar  els  torrons?  -vocifera,  escopint  saliva,  els 
ulls  desorbitats. 

A  la  Lena  li  vacil•la  la  veu. 

-Només  n'hem  tallat  un  trosset  per  tastar-los  -diu  sense  esma. 

-Un  trosset  per  tastar-los!  -escarneix  el  pare  expulsant  verí  mentre 
s'acosta  a  la  Lena.  Què  t'has  cregut,  desgraciada!  Es  veu  que  no  els 
has  pagat  tu!  Filla  de  puta! 

A  la  Maria  li  tremola  la  barbeta  abans  d'arrencar  el  plor.  Té  por 
fins  i  tot  de  plorar  per  no  fer-se  notar  més.  Tem  per  la  seva  mare  i  pel 
Brillant,  que  no  sap  on  s'ha  ficat. 

-M'has  sentit?  -torna  a  vociferar  el  pare  a  l'orella  de  la  Lena, 
amenaçant-la. 

L'aigua  bull,  però  la  Lena  no  es  mou. 

-Desgraciada,  no  et  mereixes  res!  -ultratge  el  pare  mentre  dóna 
un  cop  de  puny  damunt  la  taula.  Tavelles  de  mongeta  i  pells  de  patata 

salten  i  cauen  a  terra.  El  pare  els  dóna  puntades  de  peu  cap  a  la  Lena, 
que  li  salten  a  les  cames.  La  Maria  s'arrapa  a  la  paret  per  protegir-se. 

-Desgraciada!  -repeteix,  donant  un  cop  de  puny  sobre  els  fogons 
que  fa  vessar  l'aigua  bullent. 

La  Lena  ha  acotat  el  cap  i  ha  començat  a  sanglotar.  Amb  mà 
tremolosa  comença  a  preparar  el  cafè. 

El  pare  dóna  voltes  pel  menjador  renegant.  La  Maria  no  entén 
què  diu,  però  la  vibració  dels  crits  li  adoloreix  el  cervell. 

La  Lena  surt  de  la  cuina  amb  el  cafè  preparat. 

-No  vull  el  cafè  d'una  desgraciada!-sent  la  Maria  que  crida  el  seu 
pare-.  Filla  de  puta...! 

El  pare  s'ofega  en  el  seu  odi. 

La  Lena  torna  a  la  cuina  trasmudada.  Es  posa  a  recollir  les  des- 
pulles de  verdura  de  terra  mentre  tremola.  La  Maria  té  el  cor  en  un 
puny. 

-Mama,  és  per  culpa  meva?  -xiuxiueja. 

-No,  no  pateixis. 

El  pare  torna  a  obrir  la  porta  de  la  cuina. 
-D'aquesta  te'n  recordaràs,  tros  de  carn!  -crida  amb  ulls  de 
boig. 

I  abans  de  marxar  dóna  una  altra  puntada  a  la  taula,  que  rebota 
i  pica  contra  la  Lena,  que  no  es  mou.  Després  se  sent  el  so  adust  de 
la  porta  del  carrer. 

La  Lena  s'asseu  al  tamboret  com  si  fos  un  embalum.  Tanca  les 
mans  damunt  la  cara  i  es  posa  a  plorar  desesperadament,  sacsejant  el 
cos. 

Quan  els  plors  de  la  mare  s'apaivaguen,  la  Maria  torna  a  pre- 
guntar fluixet: 

-Es  per  culpa  meva,  mama? 

La  Lena  triga  una  mica  a  contestar-li: 

-No,  tu  no  tens  la  culpa  de  res 

-No  deu  haver  pas  fet  mal  al  Brillant,  oi? 

-No,  l'hauríem  sentit. 

-Vaig  a  veure  si  el  trobo. 

La  Maria  mira  a  sota  els  mobles  del  menjador.  Després  mira  a  sota 
del  seu  llit  i  després  mira  a 
l'habitació  dels  seus  pares. 
A  sota  del  llit  de  matrimoni, 
arraulit,  hi  ha  el  gat, 
que  no  gosa  sortir. 
Ella  el  va  cridant  amb 
paraules  amorosides. 

Tu  ets  la  nena 

(Estel  Fugaç) 


-Mama,  no  tinc  forquilla  -crida  el  meu  germà  petit  assegut  al 
seu  lloc  a  taula  a  l'hora  de  dinar. 

Tant  el  meu  germà  gran,  que  llegeix  un  còmic,  com  jo  ja  hem 
començat  a  menjar-nos  les  tallar ines. 

La  mare  feineja  per  la  cuina.  No  s'asseu  mai  amb  nosaltres,  i  el 
meu  pare  dina  sempre  a  part,  davant  la  taula  baixa  de  la  saleta,  davant 
el  televisor  engegat. 

Ella  va  d'un  lloc  a  l'altre,  servint,  cuinant,  escalfant,  tenint  cura 
de  cada  plat  amb  les  seves  mans  fortes  i  delicades. 

-Mama,  no  m'has  sentit?  No  tinc  forquilla  -rebla  el  meu  germà, 
ara  més  alt,  frustrat  perquè  nosaltres  ja  hem  començat  a  menjar  i  a 
ell  se  li  refreda  el  plat. 

-No  tens  forquilla?  -s'estranya  la  meva  mare-.  No  te  n'he  portat? 
Rosa,  vés  a  buscar  una  forquilla  pel  teu  germà  -diu  per  entre  el  soroll 
de  l'aigua  que  raja  de  l'aixeta,  on  està  esbandint  la  cafetera. 

A  mi  em  xiula  la  ràbia  a  les  orelles,  però  resto  immòbil  i  en 
silenci. 

-Rosa,  que  no  m'has  sentit?  -diu  gairebé  a  l'acte  la  mare,  en 
veure  que  no  em  moc. 

-Vinga,  vés-me  a  buscar  la  forquilla  -em  diu  el  meu  germà 
petit,  amb  autoritat.  Només  té  onze,  però  malgrat  els  sis  anys  que 
tinc  més  que  ell,  sap  que  pot  manar-me. 

El  germà  gran  just  aixeca  un  moment  el  cap  del  seu  còmic  i 
em  mira  burleta. 

Jo  tinc  tanta  ràbia  que  estic  marejada,  però  no  perdo  el  con- 
trol. 

-Que  hi  vagi  ell,  mama  -responc  intentant  tenyir  la  veu  de 
normalitat. 

-He  dit  que  hi  vagis  tu!  -diu  la  meva  mare  perdent  la  paciència-. 
Tu  ets  la  nena.  Que  és  que  no  em  vols  ajudar?  Vinga,  ets  tu  qui  s'ha 
d'aixecar. 

Controlant  la  violència  que  em  sacseja,  aparto  el  plat,  a  penes 
tocat,  i  m'aixeco. 

-No  tinc  gana  -dic,  alhora  que  me'n  vaig  cap  a  la  meva  habi- 
tació. 

-Escolta,  però  què  t'has  cregut?  -crida  la  mare,  darrere  meu-.  Es 
que  ets  ingovernable,  eh?  Ara  mateix  li  dic  al  teu  pare. 

Jo  em  tanco  a  la  meva  habitació,  amb  el  cor  amb  un  puny. 
M'assec  al  llit  mentre  sento  com  el  meu  pare  s'aixeca  violent  i  s'acosta 
feixuc  pel  passadís.  Quan  posa  la  mà  al  pany  de  la  porta  per  obrir-la 
tinc  tant  pànic  que  se'm  talla  el  respir. 

-Aixeca't  d'aquí,  porca,  i  vés  a  servir  el  teu  germà  -crida  amb 
ràbia,  amb  la  saliva  entre  les  dents. 

Jo  no  responc  res.  Tremolo  tota  sencera,  però  em  deixaria  matar 
abans  d'acceptar  aquesta  pèrdua  de  valor  de  mi  mateixa. 

-Mira'm  a  la  cara,  desgraciada!  -em  crida  ell,  alhora  que  em 
dóna  un  cop  a  l'espatlla. 

-Deixa-la...,  deixa-la...  -sento  que  diu  la  meva  mare  des  de  la 
porta,  amb  la  seva  veu  llastimosa  de  la  llagrimeta  a  l'ull. 

-No  et  mereixes  res,  porca!  -diu  encara  el  meu  pare  abans 
d'encaminar-se  cap  a  la  saleta  i  reemprendre  la  normalitat  habitual. 

Jo  esclato  amb  uns  gemecs  desconsolats,  amb  l'ànima  desfeta. 
No  tinc  cap  lloc  on  protegir-me,  fora  de  mi  mateixa.  Però,  amagada 
en  el  meu  darrer  reducte,  sé  que  no  cediré. 

Ara  ha  entrat  la  meva  mare,  amb  una  cara  sincera  de  víctima, 
com  si  haguéssim  d'aclarir  les  coses  de  dona  a  dona. 

De  la  meva  mare  no  temo  la  seva  persona.  Només  la  seva 
feblesa,  la  seva  inseguretat,  la  seva  submissió. 

-Escolta,  per  què  et  portes  així,  eh?  Què  et  costava,  anar  a 
buscar  la  forquilla... 

Però  la  veu  de  la  meva  mare  se'm  perd.  Sé  que  no  hi  ha  diàleg 
possible,  que  ella  no  em  protegirà  sinó  que,  ben  al  contrari,  intentarà 
que  em  supediti  sota  la  ignomínia.  Alço  la  vista  i  me  la  miro,  i  mal- 
grat que  m'ha  volgut  vèncer  i  torçar  i  m'ha  delatat  al  meu  pare,  sento 
per  ella  una  pena  infinita,  i  sé  que  en  la  distància  que  va  de  l'una  a 

Un  fet  com  aquest  no  mereix  un  títol 

(Marina  Enrich  Genestar) 


Les  meves  mans  palpaven  el  terra  gèlid  que  s'estenia  a  sota  el 
meu  cos,  em  trobava  estès  al  terra  d'una  habitació  pintada 
de  blanc  i  amb  un  enorme  vidre  davant  els  meus  ulls,  per  mobiliari 
tan  sols  hi  havia  una  cadira  de  fusta  situada  al  centre.  M'acabava  de 
despertar  i  no  entenia  per  què  era  allà.  El  cap  hem  feia  molt  mal  i 
per  més  que  ho  intentés  no  podia  recordar  res  del  que  havia  fet  la  nit 
abans.  Vaig  intentar  aixecar-me  per  sortir  d'allà  dins  i  anar-me'n  cap 
a  casa  però,  per  més  vegades  que  ho  vaig  intentar  va  resultar  impos- 
sible, com  si  el  cos  s'hagués  independitzat  del  meu  cervell,  com  si 
físicament  fos  mort  i  la  meva  ànima  estès  lluitant  per  tornar  a  la  vida, 
quan  les  portes  al  món  ja  s'havien  tancat  feia  temps.  Ara  encara,  quan 
hi  penso  s'hem  posen  els  pèls  de  punta  només  recordar  cada  maleït 
segon  que  vaig  passar  allà  dins,  per  sort,  grans  amics  que  tenc,  m'han 
ajudat  a  superar-ho,  però  la  impotència  que  sento  en  saber  com  està 
tot  encara  em  supera,  intento  lluitar,  perquè  aquesta,  com  moltes 
altres,  és  una  causa  que  s'ho  mereix,  però,  s'hi  pot  fer  res  contra  el 
poder? 

De  cop,  la  porta  que  es  trobava  darrera  el  meu  cap  es  va  obrir 
de  bat  a  bat,  em  va  donar  un  bon  ensurt,  no  esperava  que  allà  hi 
pogués  haver  més  gent.  Van  entrar  dos  homes,  un  agent  de  policia 
qualsevol  i  un  tiu  alt  i  bastant  corpulent  vestit  amb  roba  de  carrer. 
Van  entrar  i  es  van  dirigir  cap  a  mi.  L'agent  s'havia  quedat  de  braços 
creuats  al  costat  de  la  cadira  i  l'home  corpulent  em  va  aixecar  de 

terra,  agafant-me  pels  braços,  sense  tenir  cap  mirament  referent  a  si 
m'estava  o  no  fent  mal,  com  un  objecte.  Després  em  va  fer  asseure 
a  la  cadira.  Jo  encara  tenia  el  cos  adormit  i  no  em  reaccionava,  per 
tant  no  podia  aixecar-me  ni  fer  res  de  res,  potser  per  aquest  fet  no 
em  van  lligar.  L'agent  portava  a  la  mà  dreta  una  carpeta  que  m'anava 
a  llegir.  Ho  vaig  saber  perquè  des  del  moment  en  què  havia  entrat 
se  l'havia  anat  mirant,  més  d'un  cop,  d'una  manera  molt  estranya. 
Efectivament  va  procedir,  en  primer  lloc  a  obrir-la  i  tornar-hi  a  fer  un 
repàs,  suposo  que  per  no  haver-ho  de  llegir  tot  i  fer-me  un  resum,  i 
en  segon  lloc  va  començar  a  anunciar-me  el  que  més  o  menys  estava 
escrit  a  aquells  fulls.  Atentament,  vaig  escoltar,  paraula  per  paraula, 
escoltant  detingudament  cada  frase  escrita  d'aquell  document,  sense 
perdre'm  cap  punt  ni  cap  coma.  Deia  així.  <<  Ha  sido  usted  denun- 
ciado  por  el  Senyor  Antonio  Ruiz  de  la  Fuente,  director  y  propie- 
tario  de  la  fàbrica  de  tejidos  Ruiz,  bajo  las  acusaciones  de  rebelión 
hacia  sus  superiores  i  planeamiento  de  un  posible  atentado  contra  su 
jefe.  Ademàs  de  haber  formado  un  sindicato  de  ideales  anarquistas, 
los  cuales  la  noche  anterior  se  manifestaron  violentamente  contra  la 
fàbrica  donde  trabajaban.>> 

Aquell  fill  de  puta  no  sabia  fer  res  més  que  mentir.  Si  voleu  saber 
la  veritat,  sí  que  havia  format  un  sindicat  anarquista  i  que  això  anava 
en  contra  dels  estatuts  de  la  fabrica  on  treballava,  però  els  meus  com- 
panys i  jo  havíem  cregut  necessari  actuar  perquè  estàvem  farts  de  que 
ens  tractessin  com  a  esclaus  per  un  sou  miserable  i  sense  mesures  de 
seguretat.  Però  manifestar-me  violentament  o  planejar  un  atemptat, 
sota  cap  concepte!  Prefereixo  actuar  pacíficament,  al  cap  i  a  la  fi,  si 
utilitzéssim  la  violència  ens  posaríem  al  mateix  nivell  que  aquesta 
colla  d'hipòcrites.  Jo  l'únic  que  volia  i  necessitava  en  aquell  moment 
era  reivindicar  els  drets  que  tenim  com  a  persones  i  treballadors  que 
som.  L'únic  objectiu  que  tenc  en  aquesta  vida  és  la  llibertat  i  aconse- 
guir-la està  a  les  meves  mans  i  a  les  de  qualsevol  que  la  desitgi. 

Em  faltava  l'aire.  Una  mà  feixuga  m'estrenyia  el  coll.  Estava  més 
paralitzat  del  que  fins  aquell  moment  ho  havia  estat.  Mentre  aquell 

corpulent  de  merda  m'agredia,  l'agent  estúpid  m'anava  murmurant 
a  l'orella  coses  sense  sentit.  <<Eres  un  terrorista... >>  M'ofegava! 
<<Atentando  contra  alguien  superior  a  ti,  que  ingenuo  eres...>>  I 
l'home  em  tenia  agafat  pel  coll.  La  seva  mà  en  feia  dues  de  meves, 
tenia  molt  múscul  per  tot,  comparat  amb  jo  aquell  era  un  mons- 
tre fastigós,  no  tan  sols  per  l'aspecte  sinó  també  per  la  seva  forma 
de  pensar  i  d'actuar.  M'asfixiava,  a  punt  de  perdre  el  coneixement 
encara  podia  sentir  aquelles  paraules  horroroses  i  estúpides  pròpies 
d'un  titella  del  poder.  <<Antiautoritario,  y  eso  que  es?  Esta  palabra 
no  existe  en  este  país.  Sin  autoridad  el  mundo  seria  una  catàstrofe, 
sin  el  poder.  Que  seria  el  mundo  sin  el  poder?  Dímelo  si  lo  sabes!>> 
Vaig  inspirar  profundament,  semblava  que  hagués  ressuscitat,  havia 
tornat  a  la  vida  i  amb  poca  força  però  amb  valentia  vaig  contes- 
tar la  pregunta  que  m'havia  fet  aquell  home.  <<El  món  sense  poder 
seria  lliure.  Les  persones  serien  humans  i  no  simple  gent.  En  aquesta 
societat  tots  sou  súbdits  del  poder  i  ni  tan  sols  us  podeu  expressar 
lliurement,  sinó  mira  el  que  m'ha  passat  a  jo  per  voler  reivindicar 
els  meus  drets!  El  món  s'ha  convertit  en  una  presó  i  tots  som  presos 
d'ella,  inclosos  aquells  que  creis  fer  un  gran  servei  al  govern. >>  <<Te 
pudriràs  en  esta  misma  habitación!  De  aquí  tú  seràs  el  único  presó, 
mientras  nosotros  viviremos  en  nuestras  casas  tranquilamente  y  ence- 
rrando  a  màs  gente  como  tú.>> 

Intentava  fer-me  el  fort,  però  des  que  l'agent  havia  començat  a 
pronunciar  cadascuna  de  les  seves  espantoses  paraules,  havia  anat 
perdent  tota  esperança  i  les  llàgrimes  m'havien  començat  a  córrer  les 
galtes.  No  era  el  fet  que  m'ofeguessin  el  que  em  feria  o  de  pensar  que 
potser  em  moriria  a  les  mans  d'aquells  assassins,  les  llàgrimes  de  ràbia 
eren  fruit  de  les  paraules  que  m'entraven  dins  el  cap  i  em  torturaven 
cada  segon  que  passava.  M'entristia,  i  a  la  vegada  m'enrabiava  saber 
que  la  majoria  de  gent  pensava  com  ells,  que  tots  es  creien  servidors  del 
poder  i  que  ser-ho  era  l'única  forma  de  viure,  m'escandalitzava  pensar 
que  la  gent  seguia  indiferent  a  tanta  crueltat  i  que  no  s'adonessin  de 
que  venim  al  món  essent  iguals  i  que  així  seguim  essent,  tot  i  que 
nosaltres  mateixos  creem  aquestes  diferències,  aquesta  superioritat 

d'una  posició  social  sobre  una  altre,  la  superioritat  del  ric  per  sobre  el 
pobre,  de  l'home  sobre  la  dona,  del  gran  sobre  el  petit... 

Mentre  jo  em  torturava  pensant  en  tota  la  gent  que  sofriria  per 
culpa  d'aquell  sistema  de  vida.  Mentre  pensava  en  la  vida  que  havia 
viscut  fins  el  moment,  en  tot  aquell  món  desigual,  en  la  rutina  i  la 
indiferència  de  la  gent,  l'agent  de  policia  i  l'home  corpulent  se'n 
reien  de  jo  perquè  m'havia  posat  a  plorar,  mentre  amb  un  cinturó  em 
fuetejaven  l'esquena  m'anaven  dient,  cridant  com  bojos  (ho  eren) 
que  era  un  gallina,  un  llibertari  fracassat,  un  terrorista  i  tot  el  que 
us  pugueu  imaginar.  Els  meus  crits  de  dolor  s'anaven  repetint  con- 
secutivament un  darrera  l'altre,  cada  vegada  amb  menys  intensitat 
a  causa  del  cansament  i  del  sofriment,  però  en  un  moment  donat 
un  crit  esfereïdor  va  ressonar  per  tot  l'edifici.  La  mà  dreta  banyada 
en  sang  i  l'esquerra  amb  la  navalla  esquinçant-me  lentament  la  carn 
perquè  el  patiment  fos  més  dur.  <<Esto  es  para  que  no  puedas  actuar 
en  contra  del  poder  y  esto...>>  Em  van  agafar  dels  cabells  violenta- 
ment cap  enrera  i  em  van  tallar  els  llavis.  Sota  els  meus  genolls  una 
bassa  de  sang  s'estenia  a  poc  a  poc,  com  a  poc  a  poc  la  tortura  s'anava 
fent  més  insuportable.  Ja  no  tenia  esperança  per  seguir  endavant  i  un 
pensament  de  suïcidi  va  passar  ràpidament  pel  meu  cap. 

Pensava  dir-li  que  em  matés  allà  mateix,  que  agafés  la  pistola  i 
hem  disparés  directament  al  cor  i  d'aquella  manera  podria  acabar 
amb  tot  el  sofriment.  Em  sabia  greu  pels  meus  companys  però,  no 
podia  aguantar  cap  més  tortura,  després  de  tant  sofriment  preferia 
morir-me  que  continuar  patint. 

Aquell  dia  ho  havia  desitjat  amb  les  darreres  forces  que  em  que- 
daven però  no  vaig  tenir  el  valor  suficient  per  deixar  la  meva  família 
i  els  meus  companys,  això  juntament  amb  les  ganes  de  seguir  lluitant 
contra  una  societat  opressora  em  van  superar,  gràcies  a  allò,  ara  puc 
explicar  que  segueixo  lluitant  pel  que  crec. 

La  Bruixa  de  Maduixa 

(Oscar  Millàn  Vivancos) 


Una  nit  es  varen  trobar  la  Bruixa  de  Maduixa,  el  Bruixot 
Truquitos  i  el  Vampir  Melespeir  a  un  forat  d'un  arbre.  Van 
veure  que  a  la  mansió  d'un  bruixot  hi  havia  molts  llibres.  Els  fantas- 
mes Piedrecilla  i  Lentejilla  estaven  jugant  amb  una  Nintendo  amb 
l'espectre  Leopoldo.  Es  va  obrir  tot  d'una  la  porta  de  l'infern  i  uns 
quants  dimonis  van  fer  aparició.  Les  parets  estaven  plenes  de  teranyi- 
nes. Els  abrics  penjats  feien  pudor.  Un  dia,  entre  les  boires,  hi  havia 
tanta  humitat  que  els  dimonis  pensaven  que  com  no  veien  res  arriba- 
rien tard  a  una  festa  fosca  que  havien  preparat  per  a  festejar  els  anys 
de  tempesta  i  de  por  al  seu  regnat  a  la  terra.  Van  trobar  una  bossa 
negra.  Un  espectre  que  ensumava  com  a  menta  va  sorgir  de  dins.  Els 
bruixots  van  començar  a  fer  màgia. 

Les  aparicions  feien  por. 

Els  nins  despertaven  i  veien  coses  estranyes.  Van  tenir  malsons. 

Els  rellotges  marcaven  hores  inexistents,  hores  impossibles. 

Feia  molta  calor.  L'electricitat  era  pensada  pel  futur. 

Els  cotxes  fúnebres.  Tot  eren  arreglos. 

Els  vampirs  eren  atacats  amb  crucifixes.  Els  sortilegis  de  les  bruixes 
ja  no  feien  cap  efecte,  i  un  pallasso  es  va  desfer  de  la  seva  perruca. 
Sentia  molta  soledat.  Sonava  una  música  tènue. 

Mentrestant  feia  soleiet.  I  també  bufava  el  vent  de  març. 
A  la  muntanya  uns  nins  van  trobar  un  xot. 

A  un  forat  d'un  arbre  hi  havia  un  ull  d'un  conill.  Un  moix  va 
pujar  a  un  mur. 

Lluny  es  sentien  uns  crits.  Els  homes  van  anar  corrent.  Després 
van  trobar  coses  que  recordarien  molt  de  temps.  Es  deien:  "mai  no 
hauríem  d'haver  fet  això.  Això  és  un  pecat  dels  grossos.  Déu  mos 
castigarà"  Tenien  por  a  sentir-se  monstres. 

La  màquina  d'escriure  no  funcionava.  No  anava  bé.  Va  encendre 
un  cigarro.  La  televisió  estava  rompuda.  L'aigua  estava  bona.  Va  llegir 
un  llibre.  Va  ploure,  es  va  despertar.  Es  sentia  ofegat.  Això  no  podia 
ser  veritat,  no  podia  explicar-ho. 

Van  compartir-ho  tot  com  a  bons  cristians. 

Una  rialla,  un  somriure. 

Les  coses  dels  hospitals. 

La  salut. 

Un  nin  i  ua  nina  eren  amics.  Es  veien  cada  dia.  S'ajudaven  en  tot 
el  que  sabien. 

Un  home  estava  decebut.  El  seu  nét  va  deixar  els  estudis. 

Anaven  passejant-se  uns  quants  de  fantasmes  per  una  muntanya 
plena  de  penyasegats,  quan  van  trobar  una  cova.  La  cova  no  era  massa 
llarga  però  era  ben  segur  que  era  plena  de  vampirs.  Sortia  molt  fum 
de  dins  de  la  gruta.  Els  fantasmes,  tot  d'una  es  van  amagar  rera  un 
arbre.  Sentien  les  rialles  dels  sinistres  senyors.  Però  van  pensar: 

-No  deuríem  ser  amics?  No  deuríem  col•laborar?  Tant  els  uns  com 
els  altres  som  perseguits  pels  homes! 

Van  tornar  al  camí  sense  més  preocupacions,  però  l'enrenou  que 
feren  va  ser  sentit  per  les  grosses  ratapinyades,  que  van  aturar  la  xarla. 
Tot  va  fer  silenci. 

Un  fantasma  va  dir: 

-Tranquils.  Som  fantasmes  amics. 

Els  vampirs  van  sortir  de  la  cova  amb  un  gest  de  pau... 

Una  bruixa  va  trencar  la  granera  i  va  caure  prop  d'ells  d'alt  d'una 
mata.  Tots  corrent  van  anar  a  judar-la. 

-Es  troba  bé,  senyora  bruixa? 

-Dimonis  i  ratolins!  Sí,  gràcies.  Aquest  aterial  vell  sempre  em  fa 
la  punyeta! 

Després  d'una  nit  de  festa,  varen  decidir  recolçar-se  els  uns  en  els 
altres.  Van  pensar  que  quan  els  homes  no  els  respectessin,  potser  els 
fantasmes  podrien  comptar  amb  l'ajut  dels  vampirs,  que  atacarien 
els  homes.  I  a  més,  a  tots  ells,  les  bruixes  els  indicarien  els  camins  a 
seguir,  volant  al  cel  estelat,  les  nits  de  foscor. 

Conte  amb  ensenyança 

(Lo  Bufó  de  la  Cort) 


Al 


quest    conte   té    ensenyança,    qui   la   vulga   entendre    que 
entenga... 


Hi  havia  una  vegada  un  poble  que  vivia  a  un  desert,  direm  a  este 
dessert  fedha... 

No  és  que  fos  un  poble  especialment  important,  era  la  classe  de 
poble  que  segons  els  arqueòlegs  fan  excelents  treballs  en  sílex  i  cerà- 
mica, cosa  que  serveix  per  a  què  donen  força  pena  un  cop  han  estat 
massacrats  per  algun  altre  poble  més  civilitzat,  els  pobles  d'este  tipus 
són  estudiats  sempre  amb  un  "pre-"  al  davant  i  mai  se'ls  dóna  especial 
importància.  Aquest  poble  rebia  el  nom  de  Kazi. 

Evidentment  viure  a  un  desert  comportava  complicacions  desagra- 
dables, els  Kazi  havien  après  a  sobreviure  menjant  coses  que  farien 
vomitar  una  cabra,  de  fet  havien  après  a  menjar  vòmits  de  cabra, 
no  vols  (creu-me,  astut  lector)  saber  d'on  treien  l'aigua.  La  vida  era 
difícil,  clar,  però  duien  tota  la  vida  així,  els  que  no  s'acostumaven 
duraven  poc. 

El  poble,  com  a  tot  bon  poble  per  civilitzar,  hi  havia  sacerdots,  els 
Mungu,  que  bàsicament  predicaven  que  les  coses  eren  aixina  per  la 
voluntat  dels  seus  déus,  els  Mungu  defensaven  que  tot  s'arreglaria  un 
cop  morts  si  s'havia  sigut  bo  i,  sobretot,  submís.  Ningú  va  veure  mai 
un  Mungu  menjant  vòmits  de  cabra. 

Tot  i  això,  els  Kazi  tenien  una  llegenda,  més  que  una  llegenda  era 
una  idea,  deien  que  en  algun  lloc  molt,  molt  llunyà  existia  una  terra 
on  hi  havia  menjar  i  aigua  de  sobres,  una  terra  on  mai  més  haurien 
de  menjar  vòmit  de  cabra. 

Aquesta  idea  havia  causat  divisió  entre  els  Kazi,  hi  havia  qui  deia 
que  no  valia  la  pena  buscar  un  món  tan  llunyà  que  mai  arribarien  a 
trobar  vius,  defensaven  que  era  millor  quedar-se  tal  com  estaven  en 
comptes  de  posar-se  a  buscar  un  món  utòpic  i  llunyà,  sense  cap  cer- 
tesa i  exposant-se  als  perills  del  desert,  aquests,  els  mti,  tenien  la  sim- 
patia dels  Mungu,  que  els  animaven  i,  molt  sovint,  influenciaven. 

D'altres,  els  fisi,  deien  que  era  millor  buscar  noves  tècniques  per 
buscar  aliments  i  aigua  al  desert,  amb  sort,  algun  dia,  potser  en  un 
parell  de  segles,  tindrien  prou  recursos  per  posar-se  a  caminar,  aquests 
eren  amics  dels  mti,  tot  i  que  públicament  no  ho  deien. 

Finalment  estaven  els  que  creien  necessari  posar-se  a  caminar,  els 
ndege,  no  veien  res  a  perdre  i  pensaven  que,  caminant,  potser,  els 
seus  fills  estarien  més  a  prop  d'aquell  gran  paradís.  Els  ndege  eren 
minoritaris  i  rebien  atacs  tant  dels  mti  com  dels  fisi,  uns  deien  que 
s'enfrontaven  al  sistema  establerts  i  d'altres  els  acusaven  de  destrossar 
tot  el  que  ja  s'havia  aconseguit,  com  si  fos  una  gran  troballa,  però 
amb  el  temps  i  la  constància  els  ndege  aconseguien  de  tant  en  tant 
que  el  poble  es  mogués  poc  a  poc  cap  al  paradís  desitjat,  a  mesura 
que  avançaven  els  ndege  eren  criminalitzats  i  atacats  per  tota  la  resta, 
arribant  a  ser  assassinats  o  detinguts  per  motius  misteriosos  que  mai 
es  resolien  del  tot  bé,  moltes  vegades  els  mti  i  els  fisi  obligaven  a  tot 
el  poble  a  desfer  el  camí  que  havien  fet,  fent-los  tornar  al  lloc  on  eren 
anys  enrera,  però  tot  i  així  els  ndege  seguien  lluitant  per  avançar  cap 
al  seu  paradís. 

Aquesta  història  no  té  final,  els  kazi  segueixen  avançant  i  retro- 
cedint pel  desert,  els  ndege  han  rebut  cops  molt  forts  però  segueixen 
avançant,  molts  d'ells  es  cansaren  de  caminar,  d'altres  moriren,  molts 
d'ells  assassinats  pels  mti  o  els  fisi,  alguns,  en  canvi,  moriren  de  vells 
contents  pensant  que  gràcies  al  camí  que  ells  havien  fet,  els  seus  fills 
estaven  ara  més  a  prop  del  paradís. 

I,  encara  avui,  apareixen  nous  ndege  disposats  a  seguir  caminant, 
lentament,  cap  al  món  que  volen  aconseguir. 

Míting  a  l'Hospitalet 

(Fernando  Ventura  Calderón) 


Hola,  em  diuen  Jordi  Tapabastes,  i  el  que  vos  vaig  a  contar  és 
una  història  real.  L'any  93,  més  o  menys,  vaig  rebre  la  invi- 
tació del  Comitè  Nacional  de  la  CNT  per  a  donar  una  xarrada  sobre 
la  "problemàtica  de  les  Drassanes". 

S'havia  refundat  un  Sindicat  d'Oficis  Diversos  a  l'Hospitalet,  i 
volien  fer  "alguna  cosa".  Algú  ho  va  proposar  i  algú  ho  va  aprovar. 
Jo  tenia  un  cert  nom  en  el  món  llibertari  arran  d'un  conflicte  hagut 
amb  la  policia  en  unes  protestes  de  la  Naval,  i  com  no  hi  havia  ningú 
més  panoli  de  qui  tirar,  algú  va  parlar  amb  mi.  La  conversa  va  ser  més 
o  menys  esta. 

-  ...  Et  pagaríem  el  viatge  i  t'allotjaries  a  casa  d'un  company  de 
l'Hospitalet. 

-  Ja,  em  sent  molt  afalagat.  Però  és  que  resulta  que  jo  eixe  dia  tre- 
balle  en  torn  de  nit.  Hauria  d'eixir  al  matí  en  algun  Talgo  i  arribaré 
fet  pols.  Esteu  segurs  que  val  la  pena  que  em  done  el  mataogazo? 

-  Sí,  per  descomptat  company,  no  t'invitaríem  si  no  tinguérem  clar 
que  és  un  acte  necessari.  A  més,  hem  invitat  gent  de  CGT  perquè  hi 
haja  polèmica  i  queden  contrastats  els  dos  models  d'acció  sindical 
vigents:  el  nostre  que  és  el  bo  i  el  de  tots  els  altres  que  és  el  roín. 

-  Ja.  Mira  que  a  mi  en  la  vida  m'ha  pagat  ningú  un  viatge,  que  em 
fa  vergonya  cobrar-li  al  sindicat... 

-  Tu  no  et  preocupes  company,  que  li  anem  a  traure  rendiment  en 
afiliació  a  la  teua  xarrada.  Estem  creixent  com  els  bolets... 

Açò  m'ha  deixat  un  poc  mosca.  Es  una  fantasmada  de  les  grosses. 
Creixent?  Quins  diables  es  porten  entre  mans  estos?  Barcelona 

ha  d'haver  canviat  molt  si  el  que  diuen  estos  és  cert.  Els  anarquistes 
catalans  sempre  estan  embolicats  amb  disputes  domèstiques  per  les 
carajotades  més  increïbles,  de  les  que  espanten  a  les  rates  més  dures. 
I  si  vaig? 

-  Ja,  bo,  si  vos  poseu  així...,  crec  que  aniré. 

-  Molt  bé!  No  et  penediràs  company! 

-  Sí,  ja.  Ja  veurem. 

II 

Arribe  a  Barcelona  a  això  de  les  sis  de  la  vesprada.  Jo  he  eixit 
d'una  ciutat  en  què  feia  calor,  i  vaig  vestit  amb  samarreta,  bermudes 
i  sandàlies.  La  meua  barba  és  d'una  setmana,  adornada  amb  grans  i 
espesses  patilles.  Els  pèls  del  meu  pit  contrasten  amb  un  cordó  d'or 
que  m'ha  regalat  la  meua  mamà.  Vol  que  vaja  elegant  i  que  em  tra- 
guen  fotos... 

Doncs  bé,  ací,  en  la  Rosa  de  Foc  fa  un  fred  que  pela.  Neva  lleu- 
ment. Quin  horror!  M'arreplega  al  moment  un  paio  que  m'ha  cone- 
gut sense  cap  dificultat  perquè  pareix  que  destaque  entre  la  multitud. 
Em  munta  en  un  Gordini  del  69.  Em  fa  un  passeig  mostrant-me  els 
emplaçaments  de  les  barricades  el  19  de  juliol  de  1936,  la  tomba  de 
Durruti,  el  lloc  on  va  morir  Ascaso...  Em  conta  meravelles  del  creixe- 
ment de  la  CNT  de  Barcelona...  Segons  pareix  esperen  a  la  meua 
xarrada  a  centenars  de  persones,  perquè  hi  ha  una  gran  expectació  i 
açò  i  allò  altre.  Per  fi,  a  les  nou  de  la  nit  arribem  al  poliesportiu  on 
va  a  celebrar-se  el  míting.  Sense  sopar. 

III 

L'Hospitalet  me  sembla  una  ciutat  que  no  és  molt  alegre.  Si  a  això 
se  li  unix  la  soledat  dels  carrers,  una  escassa  il•luminació  i  una  neu 
lleugera  bruta  de  sutja  i  de  fang,  la  impressió  resulta  depriment.  Tinc, 
a  més,  un  poc  de  pànic  escènic.  Vaig  repetint  mentalment  el  discurs 
que  m'he  après  de  memòria  en  català.  Respire  fondo:  allà  vaig.  El 

poliesportiu  és  enorme. 

Enmig  de  la  pista  de  basquetbol  han  disposat  un  xicotet  escenari 
amb  micròfon,  faristol  i  bandera  rojinegra.  Els  focus  m'il.luminen. 
A  poc  a  poc  es  va  assentant  el  públic  en  les  grades.  Són  cinc  perso- 
nes: el  tresorer  del  Comitè  Nacional,  el  secretari  general,  el  Secretari 
d'Organització,  el  Secretari  del  sindicat  de  l'Hospitalet  i  el  de  Premsa 
i  Propaganda  <que  és  el  paio  que  m'ha  portat  fins  ací<.  Estan  molt 
seriosos,  cada  un  en  un  cantó,  amb  cara  de  circumstàncies,  esperant 
a  veure  què  els  dic.  Supose  que  he  de  parèixer  un  verdader  cretí.  Els 
solte  el  discurs  sense  pietat. 

IV 

Correguem  un  atapeït  i  piadós  vel  sobre  el  meu  debut  com  a 
orador  de  masses.  En  el  col•loqui  parlem  principalment  de  qui  ha 
sigut  el  tros  de  gos  que  m'ha  fet  viatjar  mil  quilòmetres  per  a  ficar-me 
en  este  bordell.  Em  responen  que  a  estes  altures  i  en  esta  organització 
no  hauria  de  sorprendre'm  res.  Pareix  que  tots  creien  que  algú  estava 
posant  els  cartells  de  convocatòria,  però  no  era  així.  Maleïsc  mil  vega- 
des la  maledicció  de  un  maleit. 


V 


Ens  despedim  amb  frases  ambigües  i  sarcàstiques.  Isc  furiós  al 
carrer,  acompanyat  pel  company  de  l'Hospitalet  i  pel  tresorer  del 
CN,  que  també  viu  per  ací  prop.  Fins  demà  no  ix  un  talgo,  així  que 
vaig  a  quedar-me  a  casa  de  Merino,  que  ha  sigut  el  promotor  d'esta 
porqueria.  Merino  és  un  cacereny  que  treballa  ací  de  forner.  El  treso- 
rer és  Roldàn,  un  natural  de  Carmona  que  es  va  vindré  als  anys  trenta 
a  Catalunya,  va  lluitar  en  la  Guerra  Civil,  va  treballar  de  mecànic  i  ja 
està  jubilat.  Merino  és  un  home  d'uns  quaranta  anys  amb  pinta  de 
boig:  prim,  barba  i  cabell  llarg  amb  rissos,  ulleres  de  pasta,  vidres  de 
cul  de  garrafa,  una  gavardina  llarga  i  un  maletí.  Roldàn  és  un  vellet 
calb,  al  què  li  creua  la  cara  una  llarga  cicatriu  producte  d'un  accident 

de  treball  que  li  dóna  un  aire  de  macarra  vell  i  desdentat.  Caçadora, 
pantalons  de  tela  grisos  i  sabates  esportives.  Avancem  per  un  carrer 
fosc,  ample,  en  silenci,  quan  per  allí  prop  escoltem  unes  veus  dema- 
nant auxili.  A  veure. 


VI 


Es  tracta  d'una  dona  jove,  per  resumir,  molt  ben  vestida.  Al  seu 
costat  hi  ha  un  cotxe  gran,  luxós,  amb  les  portes  obertes.  Està  sent 
atracada  per  dos  randes  que  la  sacsen  perquè  solte  el  parné.  La  xica 
s'aferra  al  portamonedes  com  una  llepassa.  Els  lladregots  estan  armats 
amb  navaixes.  Arribem  ràpidament  i  els  increpem. 

-  Eh!  Cabronazoh!  <els  crida  Merino  amenaçant  de  tirar-los  una 
maleta  plena  de  mortífers  pamflets<  Ja  la'stài  deixant  ara  mateix. 

-  Vojaltre  que  vulé?  <ens  pregunta  un  dels  xavals  ensenyant-nos  un 
bardeo  enorme<  Que  vos  rajemo?  Doncs  hora  mateix  os  rajamo. 

-  Que  tu  em  va'  rajà'mí  Collins  la  Gran  Puta?  <trac  la  navaixa  de 
tallar  el  pa  i  la  despleguem  Vine  p'acà  casho  mielda  que  et  va'  engul 
la  pira  per  er  cul.  Et  la  vaig  a  ficà  pel  bujero'l  cul  i  et  la  vaig  a  traure 
per  la  boca. 

Per  la  seua  banda,  Roldàn  es  queda  a  un  costat,  amb  la  mà  ficada 
en  la  caçadora,  com  si  portarà  una  xata  en  la  butxaca.  Apunta  ame- 
naçadorament. 

-  Zabéu  el  que  vos  voi  a  dóna?  Eh!  Voleu  que  oj  trone!  No  jase 
farta  que  m'el  pidai!  Pos  pel  mandat  azambleari  que  os  avente  tre  tiro 
a  ca  uno  lo  huevo  q'os  deize  mes  tiezo  c'un  all! 

-  Socorro!  Auxili!  Un  robatori!  Un  robatori!  <crida  baix  la  xicota< 
Ni  Déu  s'aguaita.  Però  inclús  per  als  xoris  més  encallits,  donar 

un  atracament  en  estes  circumstàncies  es  torna  quelcom  perillós. 
Una  paia  que  no  cedix  el  cordell,  tres  meridionals  axarnegats  que 
no  s'acovardixen...  De  mala  jeró,  solten  la  presa.  Agafen  el  portant 
mentres  ens  llancem  mutus  improperis  en  què  es  mencionen  diversos 
parents  morts  que  naden  en  merda  aliena.  El  millor  de  tot  açò  és  que 
se  m'ha  llevat  el  biruji. 

VII 


Adoptem  un  aire  consolador  dels  què  espanten  als  voltors,  i  ens 
acostem  a  la  xicota.  Està  tremolant,  no  és  per  a  menys  perquè  em 
pareix  que  tenim  pitjor  pinta  encara  que  els  xorbos  que  hem  fet  fugir. 
Concretament,  la  jai  a  mi  no  em  lleva  ull. 

-  Ayyy,  moltíssimes  gràcies  per  salvar-me,  quina  por  he  passat... 

-  Però  què  jalra  esta  tia?  <pregunta  Merino<. 

-  Ta  jalrando  en  català  carallot.  Porteu  ací  la  tira  i  encara  no  vau 
aprendre? 

-  Calla  home,  clar  que  parlam  el  català  correctament  <respon 
Roldàn<,  ezpera  que  cambiem  er  ship. 

-  Senyoreta  <li  recrimine<,  per  què  no  els  va  donar  la  pasta?  Podien 
haver-li  fet  molta  pupa  amb  els  nervis.  Eixos  només  volien  cabals... 

-  Ayyy  quina  por,  ai  per  per  per  favor,  però  on,  on,  on  és? 

-  On  és  qui? 

A  poc  a  poc  ens  assabentem  del  que  li  ha  passat.  La  xica  anava 
amb  el  seu  nóvio  en  el  potent  cotxe.  De  sobte,  van  sentir  que  perdien 
el  tapaboques  d'una  roda.  Per  a  recuperar-lo  va  intentar  el  bajoca 
donar  la  volta  ficant-se  pel  barri.  Es  van  perdre  perquè  van  trobar 
molts  carrers  a  contramà.  L'andoba,  en  compte  de  buscar  l'eixida, 
va  aparcar  el  cotxe  i  se'n  va  anar  caminant  per  l'embellidor.  Feia  més 
d'una  hora  que  se  n'havia  anat  i  era  un  misteri  què  li  havia  passat. 

-  Però  senyoreta  <li  marmole  mentres  apega  xanglots  i  somics<, 
això  e  incomprensibre,  com  va  eixe  tio  a  dejalra  sola  pa  busca  un 
tapacubo?  Eixe  tio  és  panoli. 

-  Aaay  no  sé,  el  meu  nóvio  és  molt  responsable,  ell  mai  faria  això, 
és  el  director  d'una  sucursal  de  la  Caixa... 

Els  meus  dos  col•legues  la  miren  amb  cara  de  pocs  amics. 

-  Fotre  senyoreta,  no  es  done  samfaina  amb  nosaltres,  que  som 
proletas. 

Pitjor  m'ho  posa  si  és  un  barana  amb  possibles.  Es  pijo,  ronyós  i 
tontolcul  senyoreta.  Es  més  panoli  del  que  li  pertany.  Li  ho  jure. 

La  xicota  es  queda  pensativa...  Bé,  comence  una  altra  vegada  a 
tindré  fred  i  propose  que  anem  a  un  lloc  menys  inhòspit.  La  xica  es 
nega  en  redó  a  seguir-nos.  Vol  esperar  <a  pesar  de  tot<  al  seu  nóvio. 
No  pot  emportar-nos,  ni  tampoc  anar-se 'n,  perquè  el  caracollons  del 
seu  amic  se  n'ha  anat  amb  les  claus  del  vehicle.  Tampoc  ens  permet 
que  esperem  dins  del  cotxe,  perquè  el  seu  nóvio  pot  pensar  qualsevol 
cosa  d'ella.  No  consent  que  ens  acostem  a  una  cabina  (encara  no  són 
populars  els  mòbils)  a  cridar  per  telèfon  a  son  pare  (que  és  director 
d'una  sucursal  molt  gran  de  la  Caixa  <ens  conta<)  perquè...,  i  si  ve  el 
seu  nóvio?  Fent  a  contracor  propose  que  anem  a  avisar  als  jundos  o 
als  mossos  d'escuadra,  però  ens  prega  que  no  ho  fem,  perquè  a  son 
pare  li  donaria  l'infart,  sa  mare  té  nervis  i,  a  més,  i  si  [retorç  les  seues 
mans]  s'assabenten  els  directius  de  la  Caixa  d'esta  aventura?  Seria  un 
escàndol... 

Ens  estem  cabrejant  més  i  més.  Esta  tia  ens  té  fregits.  Comença  a 
caure  una  espècie  d'aigueta  gelada  que  s'entra  per  la  samarreta,  corre 
per  la  columna  i  se'm  fica  en  l'ull  del  cos.  M'estic  quedant  pardalet. 
Roldàn  proposa  que  ens  anem  i  deixem  esta  estúpida  amb  els  seus 
morts.  La  xicota  comença  a  plorar  com  una  boja  i  ens  suplica  de 
genolls  que  no  la  deixem  sola,  però  també  ens  exigix  que  no  ens 
acostem  molt  perquè  ens  té  cangueli. 

Pa  matar-la.  Roldàn  es  posa  frenètic  quan  s'adona  que  no  es  fia 
de  nosaltres.  Comenta  que,  horror!,  hem  salvat  una  burgesa  de  CiU! 
Merino  també  està  de  molt  mal  humor  i  manifesta  que  vol  anar-se'n 
a  sa  casa  a  prendre  la  llet  calenteta  amb  galletes.  Jo  respire  fondo  i 
demane  calma.  Hem  de  ser  solidaris. 

-  La  senyoreta  <explique<  està  molt  espantada.  E  una  mushasha 
catòlica,  de  crase  mitja...  La  curpa  de  tó  la  tié  er  subjecte  der  novio, 
ese  tiparraco... 

I  en  açò,  arriba  el  pollalisa  amb  els  plats  en  la  mà.  Un  gomós  de 
trage  fosc,  corbata  salmonada,  alopècic,  quatre  ulls,  grosset,  ple  de 
grans.  Ella  arranca  a  córrer  en  quant  el  veu,  l'abraça,  li  pregunta  que 
on  ha  estat,  i  l'altre,  radiant,  li  mostra  el  tapacubos.  Que  tendre  el 
capoll!  La  xica  li  posa  al  corrent  de  l'atracament,  vinga  a  plorar,  ell 

la  fica  en  el  cotxe  amb  molts  petons  i  el  gachó  es  ve  cap  a  nosaltres. 
Els  tres  estem  desplegats,  molt  seriosos.  Ell  ens  agraïx  que  l•iàgem 
acompanyat  la  seua  nóvia  en  la  seua  absència,  i  ens  oferix  mil  pessetes 
d'un  feix  de  bitllets  que  trau  de  la  butxaca.  El  mirem  fixe  <  A  veure, 
<li  pregunte<  tu  ere  panoli  o  què?  Com  t's'ocurreix  dejal-la  sola  en  esta 
ejquina  pa  anà  a  busca  un  puto  tapacubo?  Kabró. 

-  Ascolte,  què  diu?,  parle  clar.  A  mi  no  em  falte,  eh?,  a  mi  no  em 
falte  que  ningú  els  ha  demanat  que  es  queden... 

-  Com?  Eixa  tenemo?  <li  solta  Roldàn< 

-  Vine  p'acà  tu  <ordena  Merino<.  Sí,  tu,  pelut,  a  tu  et  dic. 

Li  hem  fet  la  mitja  canya  i  jo  li  he  plantat  la  xurí  en  el  melic.  Li 
llevem  la  cartera,  el  rellotge  l'anell,  els  botons  de  puny,  els  panta- 
lons, 

li  badem  dos  rodes  del  cotxe  i  fem  pols  el  tapaboques  ballant  sobre 
ell  un  zapateat.  Roldàn  proposa  capar-lo  però  la  moció  no  prospera. 
Li  demanem  perdó  a  la  senyoreta  per  l'esglai.  Jo  li  explique  que  nosal- 
tres respectem  molt  a  les  companyes  anarquistes,  i  que  per  això  no 
la  plomem.  Però  que,  per  favor,  ha  de  prometre'm  que  es  buscarà  un 
altre  nóvio  menys  gil. 

-  Eixe  tio  <afirme<,  és  capaç  de  deixar-la  per  una  liquadora  senyo- 
reta. Es  que  no  veu  que  és  caracollons? 

-  Ayyy,  vostè  creu? 

-  Segur.  Seguisca  el  meu  consell,  i  vaja's  a  una  comuna  feminista 
a  què  li  donen  teràpia  i  classes  de  defensa  personal  i  autoestima,  qu'a 
Barselona  segur  que  hi  ha  de  tot. 

-  Ayyy...  Ho  pensaré,  moltes  gràcies  <em  respon  amb  una 
veueta<.... 

VIII.  Epíleg 

Han  passat  dotze  anys  des  d'aquell  atziac  míting.  Un  amic,  Josep, 
m  na  invitat  a  passar  les  vacances  amb  ell  en  un  mas  que  està  recupe- 
rant al  Pirineu  lleidatà.  Els  contaria  com  és  el  tema,  però  els  editors 
només  em  deixen  tres  folis  per  a  este  relat.  Els  mencione  de  passada 
que  la  cosa  va  de  vida  alternativa  i  tot  això.  El  lloc  és  preciós,  un  poc 
humit.  La  gent,  agradable,  dispersa  en  casalots  ruïnosos,  amb  molts 
projectes  i  idees  entre  mans.  Desertors  de  ciutat  intentant  tornar  al 
camp.  Hui  menjarem  amb  unes  veïnes  que  ens  han  invitat,  i  allí  està 
ella.  La  reconec  entre  diverses  chamaques  que  s'afanyen  traginant 
caixes  de  jitomates.  Amb  eixes  trenes,  el  mono  de  treball,  mocador 
florejat  en  el  cabell  i  el  rostre  torrat  pel  sol,  pareix  contenta  mentres 
arrossega  a  eixe  enorme  porc  al  seu  ignot  destí.  Quin  canvi  ha  pegat. 
Per  a  millor. 

Mira  per  on,  aquella  no  va  ser  una  nit  perduda. 

Un  dia  Joan  va  deixar  d'omplir  els  buits.  Va  deixar  de  recolzar  el 
seu  vell  cos  sobre  la  barra  i  fins  i  tot  va  deixar  d'anar  amb  bicicleta  al 
llarg  i  ample  de  la  ciutat.  Els  seus  amics  es  preguntaren  llargament 
per  ell.  Fins  i  tot  un  dia  es  van  decidir  per  anar  a  casa  seva.  En  arribar 
van  trucar  a  la  porta,  el  van  cridar  des  del  carrer.  Cridaren  i  cridaren, 
sacsejant  la  porta  i  trucant  als  timbres  dels  veïns,  que  ben  aviat  van 
sortir  a  veure  qui  eren  aquells  que  els  destorbaven  del  seu  descans. 


"Què  volen  aquests?"  "Busquen  al  Joan!"  "I  per  què  ens  piquen  a 
nosaltres!"  -se'ls  escoltava  cridar  des  del  carrer. 

Només  trobaren  crits,  però  de'n  Joan  no  en  van  trobar  ni  rastre. 
Ni  una  ombra,  ni  una  petjada,  ni  una  engruna  de  la  seva  genialitat 
escampada  per  alguna  de  les  voreres  del  seu  Hostafrancs.  Ha  marxat 
fora  del  barri,  van  creure  uns.  Ha  mort,  van  creure  d'altres,  els  més 
negatius. 


Però  no  encertaren  ni  uns  ni  els  altres.  Joan  no  havia  mort,  però 
tampoc  havia  marxat.  Simplement  es  va  anar  fent  subtil  a  mesura 
que  la  llibertat  creixia  dins  del  seu  cap.  Fins  que  un  bon  dia  Joan  es  va 
convertir  en  un  submarí.  Navegant  per  sota  les  aigües  de  la  realitat, 
a  gran  profunditat,  recorre  el  barri,  en  el  silenci  que  dóna  el  fons  del 
mar. 


I  diuen  que  de  vegades,  quan  algú  dels  que  volen  que  tots  toquem 
de  peus  a  terra  ensopega,  és  perquè  en  Joan  li  ha  fet  la  traveta.  I  aixi 
marxa,  en  silenci,  torpedinant  a  tots  aquells  que^qmeenr  c^mps-plens 
de  malsons 

Les  autoritats  no  adverteixen  que  amb  una  botella  de  combustible,  un  drap 

i  certa  sutilessa.  un  fumador  actiu  pot  apendre  a  deixar  el  vici  del  tabac. 

Si  sou  suficientment  creatius  i  físicament  prou  àgils  podreu  escriure  una 

pàgina  més  en  una  de  tantes  nits  romàntiques,  sol.  en  grup.  o  en  parella. 

L'objectiu  és  il•luminar  el  màxim  la  ciutat  fent  el  minim  consum  de  gasolina. 


"La  Sierra"  encara  resisteix 

(Lo  xicot  del  sucre) 


Tal  com  van  sortir  de  la  reunió  setmanal  de  Tornasol,  es  van 
fumar  uns  Marlboros  a  l'entrada  de  la  facultat  de  Dret  de  la 
UCM.  Fumaven  mentre  comentaven  amb  total  impunitat  les  acti- 
vitats portades  a  terme  aquests  dies:  l'atac  al  local  del  col•lectiu  de 
"guarros"  de  Biològiques  i  el  "toc  d'atenció"  a  la  parella  de  "bolleres" 
de  la  seva  facultat. 

En  acabar,  i  amb  el  somriure  als  llavis  i  l'agradable  sensació  del  sol 
de  primavera  al  cos,  van  parlar  sobre  l'escapada  del  cap  de  setmana. 

-  Bé,  anem  a  Paredes  de  Buitrago,  oi?  -digué  el  Ricardo  mentre 
s'arreglava  els  baixos  dels  seus  Levi's, 

-  Sí,  -contestà  l'Alfredo-.  Ja  preguntarem  allí  com  arribar  al  lloc 
on  es  va  desenvolupar  la  batalla. 

-  Doncs  som-hi!  He  deixat  el  Golf  aquí  al  costat  -digué  en  José 
Antonio  dirigint-se  cap  a  la  Avda.  Complutense.  -  Ah!  Porto  patxa- 
ran!  -somrigué. 

Van  coincidir  amb  els  milers  de  madrilenys  que,  com  cada  diven- 
dres, fugien  de  la  seva  quotidianitat  dels  dies  feiners  per  abocar-se  a 
la  rutina  dels  caps  de  setmana  de  la  "urbà"  a  la  Sierra. 

-  Mon  avi  diu  que  si  no  hagués  estat  pels  milicians  de  la  CNT, 
Madrid  hauria  caigut  en  8  dies.  Pel  que  sembla  els  van  agafar  per  sor- 
presa -  digué  l'Alfredo  donant-se  importància  perquè  el  seu  avi,  terci 
de  la  Guàrdia  Civil,  va  combatre  a  les  ordres  del  general  Mola  mentre 
que  els  avis  dels  seus  amics  van  ocupar  despatxos  a  Burgos. 

-  El  que  més  em  sobta  és  com  van  poder  resistir  els  contraatacs,  els 
bombardeigs  i  van  poder  construir  les  galeries,  trinxeres  i  búnquers 
en  tan  poc  temps  -  deia  en  José  Antonio  mentre  baixava  el  volum  de 
la  ràdio.  Sonava  la  Cope. 

-  Mira,  millor!  -  va  intervenir  en  Ricardo  -Així  ens  va  donar  temps 
de  fer  neteja"!  hehehe  -rigué  mentre  llençava  el  cigarro  per  la  finestra 
del  cotxe. 

-  Però  el  control  dels  pantans  era  bàsic.  Madrid  no  hauria  aguan- 
tat ni  vuit  dies!  -L'Alfredo  es  va  sorprendre  aixecant  la  veu. 

-  Sí,  van  encertar-la  en  no  deixar  cap  "rojo"  viu  a  la  rereguarda  -va 
dir  en  Ricardo  recolzant  l'opinió  d'en  José  Antonio. 

Van  deixar  enrere  les  cues  i  l'autovia  al  començar  el  port  de  Somo- 
sierra  per  endinsar-se  a  la  "Sierra  Pobre"  de  Madrid,  terra  de  pantans. 
Vint  quilòmetres  de  carretera  de  muntanya  després,  arribaren  a  Pare- 
des. 

Van  entrar  al  primer  bar  que  van  trobar  obert.  Ningú  a  la  barra  i 
tan  sols  quatre  iaios  fent  el  cafè  i  jugant  a  dominó  al  costat  de  la  fines- 
tra per  la  que  entrava  el  sol.  De  fons,  els  sons  d'una  sèrie  de  televisió 
i  el  ventilador.  No  es  van  immutar  i  van  continuar  jugant.  L'Alfredo 
va  interrompre  la  partida. 

-  ^Per  anar  al  pinar?  -  va  deixar  anar  de  cop. 

-  Quin  pinar?  -respongué  el  iaio  que  estava  assegut  d'esquena  a  la 
finestra  sense  aixecar  la  vista  de  les  fitxes. 

-  El  pinar  dels  búnquers  i  les  trinxeres  -  respongué  en  Ricardo. 

-  Ah!  -  exclamà  el  mateix  iaio  col•locant  el  tres  doble.  -Agafeu  la 
carretera  que  va  a  Pràdena  i  el  trobareu  a  la  dreta. 

-  Precisament  durant  aquests  dies  és  quan  van  matar  als  dos  ita- 
lians, no?...  com  es  deien?  -mussità  un  altre  iaio  mentre  rossegava  un 
escuradents. 

-  Què  eren  pilots  d'algun  avió  abatut?  -  digué  l'Alfredo  amb 
emoció. 

-  No,  home,  no.  Eren  de  la  Columna  "del  Rosal",  de  la  CNT  - 
digué  l'avi  de  la  finestra  -  Encara  avui,  diu  el  tio  Paco,  es  senten  els 

trets  de  la  batalla. 

-  Després  d'un  contraatac  dels  nacionals,  es  van  quedar  sols  defen- 
sant el  turó  en  què  després  van  fer  el  niu  de  metralladores  -  afegí. 

-  Sí...  els  reforços  van  arribar  tard  -es  va  lamentar  el  vell  de 
l'escuradents. 

Els  tres  joves  es  van  mirar  i  es  van  somriure  maliciosament. 

-  Des  d'aquella  posició  i  només  amb  una  metralladora  del  7,5... 
-va  continuar. 

-  Li  deien  la  "Petita  FAI",  oi?  -els  interrompé  l'avi  de  la  boina  que 
havia  romàs  callat. 

-  Sí,  fins  que  els  feixistes  no  van  portar  canons  no  van  atrevir-se  a 
atacar,  -se  li  va  il•luminar  la  mirada  al  vell  de  la  finestra. 

-  Què  es  fotin!  Putos  traïdors  a  la  seva  pàtria!  -interrompé  José 
Antonio  -Som-hi!  Ja  estic  fart  d'escoltar  als  vells  aquests. 

-  ;Arriba  Espana!  -  es  van  acomiadar  aixecant  el  braç  dret.  Tan 
ridículs  com  els  romans  de  les  aventures  d'Astèrix. 

-  Putos  vells!  sembla  que  no  van  acabar  amb  tots  per  aquí.  -  cridà 
en  José  Antonio  -  i  a  més  anarquistes! 

-  Demà,  abans  de  marxar  podem  fer  una  visita  al  bar  i  deixar  la 
nostra  targeta  de  visita  com  agraïment,  eh?  -digué  l'Alfredo  buscant 
el  vist-i-plau  dels  seus  camarades  amb  la  mirada. 

La  carretera  de  seguida  es  va  internar  dins  d'un  pinar.  No  van 
trigar  molt  en  veure  les  primeres  restes  de  construccions  de  la  guerra. 
Es  tractava  d'una  trinxera  que  transcorria  paral•lela  a  la  carretera. 
Van  deixar  el  cotxe  a  una  clariana  del  pinar,  van  agafar  les  motxi- 
lles i  van  pujar  al  turó  en  què  es  divisava  un  bloc  de  formigó.  Van 
veure  quelcom  que  semblava  una  cova.  Van  entrar-hi.  Un  laberint  de 
passadissos  i  habitacions  formaven  el  búnquer  que  feien  servir  com 
magatzem  de  queviures,  polvorí  i  caserna  del  front  que  ocupaven  les 
milícies  anarquistes.  Van  sortir  i  van  continuar  pujant  pel  turó.  Quan 
van  arribar-hi,  es  van  adonar  que  es  tractava  d'un  niu  de  metrallado- 
res. Un  niu  des  del  qual  es  dominava  una  ampla  àrea  i  que,  fins  i  tot, 

permetria  veure  Segòvia.  Van  baixar  per  la  cara  segoviana  fins  que 
van  trobar  una  altra  trinxera  que  van  fer  servir  per  acampar. 

El  sol  va  acabar  de  pondre's  mentre  els  tres  fatxes  escalfaven  el 
sopar:  embotit  envasat  al  buit  i  fabada  asturiana  de  llauna.  En  poc 
temps,  la  trinxera  va  omplir-se  de  llaunes  de  cervesa  dispersades  aquí 
i  allà,  borilles  i  paquets  de  tabac.  Els  càntics  feixistes  van  saludar 
la  nit.  Quan  van  acabar  el  repertori,  van  engegar  el  radiocasset.  Va 
sonar  "Batallón  de  Castigo". 

-  Ei  José,  què  no  has  portat  patxaran?  Podríem  fer  uns  brindis  pels 
camarades  morts!  -digué  en  Ricardo. 

-  Es  clar  que  sí!  Alfredo,  obre  la  meva  motxilla  i  porta'ns  l'ampolla 
-ordenà  en  José  Antonio.  L'Alfredo  els  va  portar  l'ampolla  i  els  gots 
que  duien. 

-  Va,  vinga.  Omple'ns  els  gots!  -s'impacientà  en  José  Antonio.  -Pels 
camarades  morts  que  gaudiran  eternament  al  Valhallaü!  -Brindà. 

-  Sieg  heil!  Sieg  heil!  Sieg  heil!  Van  cridar  tot  tres  a  l'hora. 

- 1  els  "rojos"  què  es  podreixin  al  Nifheilmü!  -cridà  el  Ricardo  -  No 
passaran,  no  passaran,  hahahaha,  mira'ls  ara!!!  -els  seus  ulls  estaven 
injectats  en  sang. 

-  Va,  un  altre  brindis  per  ells!  No  patxaran,  no  patxaran!  hahaha 
-  rigué  en  José  Antonio. 

De  cop  van  sentir  un  so  i  el  radiocasset  va  saltar  pels  aires.  Es 
van  quedar  muts.  Es  van  mirar  sense  saber  ben  bé  com  reaccionar. 
Silenci.  Van  sentir  tres  sons  com  d'explosions  seguits.  Es  van  donar 
la  volta  i  encara  els  va  donar  temps  de  veure  l'últim  llampec  que  pro- 
cedia de  dalt  del  turó,  des  del  niu  de  metralladores. 

-  Qui  és  el  graciós!  -cridà  en  José  Antonio.-  Alfredo,  treu  les  porres 
de  la  meva  motxilla. 

-  Som-hi!  Segur  que  els  iaios  han  explicat  a  algú  on  som  i  ens 
volen  gastar  una  broma  -  raonà  l'Afredo. 

Van  saltar  de  la  trinxera  i  van  començar  a  pujar  cap  al  niu  cridant 
de  ràbia.  Unes  explosions  als  seus  peus  els  van  tallar  el  camí.  Ara  ho 
van  veure  i  escoltar  clarament.  Una  altra  ràfega  des  del  niu  va  passar 
per  sobre  d'ells. 

-  Aaah!  -cridà  de  por  i  dolor  en  José  Antonio.  Un  tret  aïllat  li  va 
travessar  l'espatlla.-  Cabrons!  aiiiii! 

Els  altres  dos  fatxes  van  anar  a  socórrer  al  seu  amic.  El  van  agafar 
com  van  poder  i  van  fugir  muntanya  avall. 

Es  va  fer  el  silenci.  Només  es  sentia  el  rumor  dels  crits  de  dolor. 
L'olor  a  pólvora  cremada  encara  va  romandre  una  bona  estona. 

Del  niu  de  metralladores  van  sortir  dos  ombres.  Quan  la  lluna 
les  va  il•luminar,  va  permetre  veure  dues  figures  transparents  de  con- 
torns resplendents  que  portaven  al  coll  el  mocador  roig  i  negre,  i  al 
cap,  el  barret  de  milicià. 

-70  anys  i  no  s'ha  encasquetat  mai  la  "petita  FAI"-somrigué  el 
Camilo  al  Fabio. 

El  Pany 

(Txetake) 


Feia  temps  que  es  preveia  una  cosa  així.  Ningú  havia  pensat  que 
arribarien  tan  lluny  les  conseqüències  d'aquelles  decisions. 
Els  Estats  Units  d'Amèrica,  acabaven  de  patir  el  quart  atac  terro- 
rista. Des  del  tercer,  havien  declarat  l'estat  d'excepció.  Milers  de 
milions  de  cameres  de  seguretat  controlaven  segon  a  segon  la  vida 
dels  Nord  americans.  Tots  els  telèfons  estaven  punxats  a  l'espera 
d'alguna  paraula  com  atac,  acció,  desobediència,  caurà,  càrrega...  o 
fins  i  tot  paraules  com  Gran  Festa,  podien  provocar  que  una  desena 
de  cossos  especials  es  plantessin  davant  la  persona  que  les  havia  pro- 
nunciat. Qualsevol  dissident  era  empresonat.  I  des  del  govern  del 
EUA  s'intentava  que  els  demés  països  fessin  el  mateix. 

La  reunió  de  l'ONU  durà  molt  més  del  que  és  normal. 

-  Ja  saben  que  després  del  tercer  atac  vàrem  decidir  aplicar 
l'estat  d'excepció.  Estem  en  guerra,  companys.  L'enemic  és  per  tot 
arreu  i  fins  que  no  acabem  amb  ell  no  podem  frenar.  Demanem  que 
l'OTAN  no  es  retiri  del  Pròxim  Orient,  sols  mantenint-nos  junts 
aconseguirem  vèncer  l'enemic  que  pretén  governar  el  món. 

Hem  de  controlar  els  enemics  que  s'han  infiltrat  als  nostres 
propis  països.  L'empresa  Moerickia,  amb  seu  a  tots  els  territoris  que 
estan  avui  presents,  ha  desenvolupat  la  tecnologia  perfecta  per  al  con- 
trol del  poble  i  els  demanaria  que  en  fessin  ús.  Vostès  també  estan 
dins  del  conflicte,  a  tots  els  seus  ciutadans  els  afecta.  Tots  podem 
patir  un  altre  atac  terrorista. 

Alguns  diputats  intentaren  dissuadir  la  idea  dels  EUA. 

-  Sr.  Walls,  li  voldria  explicar,  sense  ànim  d'ofendre,  que 
Moerikia  ja  fa  còpia  de  totes  les  trucades  i  missatges  de  la  xarxa,  tant 
telefònica  com  de  la  web.  I  això  ens  permet  controlar  al  poble  sense 
que  se  n'adoni.  La  massa  no  es  preocupa  si  no  se  n'assabenta.  Però 
això  que  diu  és  massa  agosarat.  Conec  el  nou  invent  i  la  implantació 
d'aquest  farà  que  molta  gent  vegi  la  capacitat  de  control.  Les  came- 
res de  seguretat  comencen  a  ser  massa  visibles  per  tothom,  però  ells 
pensen  que  són  per  la  seva  seguretat,  no  pel  seu  control.  Si  implan- 
tem aquesta  mesura,  tothom  se  n'adonarà. 

-  Miri  Sr.Yicbon,  acaben  de  perpetrar  el  quart  atac  al  nostre 
estat.  I  ja  hi  ha  hagut  atacs  a  set  països  mes.  Vostès  senyors  de  l'ONU, 
els  han  patit  a  les  seves  pròpies  pells.  La  població  es  pensa  que  és  per 
culpa  de  la  guerra  al  pròxim  orient.  Però  nosaltres  sabem  que  no  és 
així,  la  guerra  és  a  tot  el  món,  l'enemic  ha  traspassat  les  fronteres  i  es 
troba  entre  nosaltres.  L'enemic,  amb  els  mitjans  que  tenim  encara,  és 
incontrolable  i  cada  cop  es  fa  més  gran. 

Sabem  que  hi  ha  gent  que  comença  a  investigar,  a  preguntar- 
se  qui  és  el  veritable  enemic.  I  és  aquesta  gent  la  que  hem  d'aturar, 
ningú  pot  saber  el  perquè  d'aquesta  guerra  al  Pròxim  Orient.  Les 
vendes  de  GPS  ja  s'han  estancat  i  aquesta  recent  tecnologia  és  una 
nova  manera  tant  de  control,  com  d'engrossir  les  nostres  arques.  No 
cal  que  li  digui  Sr.  Yicbon,  ja  que  el  seu  país  és  el  que  més  armes 
fabrica,  que  la  venda  d'aquestes  fa  temps  que  es  va  estancar  i  que  sols 
gràcies  a  la  guerra  la  demanda  d'armes  es  manté  un  xic  en  alça,  però 
no  és  suficient!  Hem  de  controlar  el  Poble!  No  hem  de  permetre  que 
la  massa  sàpiga  el  perquè  de  tot  plegat. 

Els  nostres  "enemics"  ens  han  dit  que  demà  passat  efectuaran 
atacs  a  París  i  a  Berlín  i  serà  a  partir  d'aleshores  quan  podrem  implan- 
tar el  nou  invent.  Direm  el  mateix  que  us  he  dit,  honorables  senyors, 
que  l'enemic  és  per  tot  arreu,  que  hem  de  controlar  els  possibles  dis- 
sidents que  amenacen  la  seguretat  mundial,  i  que  aquest  nou  invent 
d'obligatòria  imposició  serà  l'única  manera  de  controlar-los. 

Al  dia  següent  un  grup  islamita  feia  explotar  les  seus  americanes 
de  Berlín  i  París.  La  gent  sortí  al  carrer,  un  altre  cop,  contra  la  guerra. 
Però  les  autoritats  no  en  feren  cas,  deixaren  que  la  gent  s'esbravés, 
digueren  que  serviria  per  a  modernitzar  les  ambaixades,  que  no  calia 
preocupar-se  ja  que  eren  sols  les  seus  dels  EUA  i  que  estaven  cercant 
els  culpables.  Total,  deixaren  passar  el  temps,  i  la  gent  se  n'oblidà. 

Uns  mesos  més  tard,  a  diversos  països  del  món  hi  hagué  una  gran 
onada  de  robatoris.  Els  informatius  inflaven  la  notícia  cada  cop  mes  i 
més:  no  hi  ha  seguretat,  senyores  i  senyors,  la  millor  opció  en  aquest 
cas  és  quedar-se  a  casa.  Sembla  ser  que  una  banda  organitzada  està 
perpetrant  múltiples  robatoris  arreu  de  l'estat.  La  policia  està  inves- 
tigant els  casos  però  sembla  ser  que  no  troben  cap  pista  concloent,  i 
segons  les  seves  fonts  es  veuen  incapaços  de  controlar  aquesta  onada 
de  robatoris. 


Una  setmana  ms  étard,  després  que  els  mitjans  esbombessin  la 
notícia,  un  nou  invent  s'anunciava  per  tot  arreu:  ENTROSIT:  Sàpiga 
qui  entra  i  surt  de  casa  seva  en  tot  moment!  Si  marxa  de  vacances, 
tindrà  la  casa  segura!  Amb  el  nou  pany  informatitzat  sabrà  en  tot 
moment  qui  entra  i  surt  de  casa  seva.  El  nou  pany  detecta  les  empre- 
mtes de  qui  entra  i  qui  surt  de  casa  seva  i  envia  un  SMS  directament 
al  seu  mòbil  amb  les  dades  de  qui  ha  entrat  o  sortit." 

Alguna  gent  s'instal•là  el  nou  pany  de  seguretat,  però  no  fou  sufi- 
cient per  a  què  tothom  s'instal•lés  aquell  invent.  Així  que  hagueren 
d'imposar-l'ho.  Aquest  cop  una  onada  d'assassinats  es  perpetraren  a 
cases  de  qui  no  tenia  el  pany.  Això  n'augmentà  la  venda  gairebé  un 
50%.  Sols  quedava  una  minoria  que  no  tingués  el  famós  pany  de 
seguretat  i  els  assassinats  es  recrudiren.  Els  governs  decidiren  alesho- 
res que  l'única  manera  que  paressin  els  assassinats  era  que  tothom, 
absolutament  tothom,  havia  d'instal•lar-se  el  pany. 


Ara  sí,  ara  tenien  a  tothom  controlat.  Sabien  a  quina  hora  entraves 
o  a  quina  sorties,  a  qui  trucaves,  que  t'agradava,  amb  qui  estaves... 
ho  sabien  tot,  i  si  algú  sortia  de  la  norma  era  controlat  pels  serveis 
d'informació. 

Havien  passat  dos  anys  d'ençà  que  s'havia  implantat  l'invent.  A 
la  gent  li  començava  a  molestar  que,  si  un  dia,  arribava  mitja  hora 
més  tard  a  casa,  es  trobés  gairebé  sempre  algun  estrany  davant  la  seva 
porta.  Fins  que  passà  l'inimaginable. 

En  Pep,  com  cada  dia,  anà  a  treballar.  Estava  un  xic  mosca  puig 
que  n'estava  fart  que  el  pany  de  la  seva  casa,  cada  dia  li  digués  si  sortia 
un  o  dos  minuts  més  tard.  La  nit  anterior  no  havia  pogut  dormir 
gaire  bé,  i  una  noia  de  la  central  elèctrica  on  treballava  li  havia  dit  de 
quedar  per  sopar,  però  com  que  havia  programat  el  pany  sense  saber 
aquesta  cita  no  va  tenir  altre  remei  que  anar  a  casa  a  l'hora  indicada. 
La  vesprada  anterior  hagués  pogut  ésser  fantàstica  si  no  hagués  estat 
pel  control  que  exercia  el  pany  sobre  ell  i  sobre  centenars  de  milions 
de  persones.  I  per  postres  aquell  matí,  no  l'havia  vista.  Estava  aixafat, 
fastiguejat  i  no  sabia  perquè  la  noia  no  havia  aparegut  aquell  dia  per 
la  fabrica.  Volia  trencar-ho  tot,  deixar-ho  tot  i  marxar  a  algun  lloc  on 
no  el  poguessin  controlar,  sabia  que  això  era  impossible. 

Mirà  la  pantalla,  les  puntes  d'energia  eren  com  sempre,  hi  havia 
electricitat  per  tot  el  territori  europeu,  que  era  el  que  ell  controlava. 
Si  mai  aquelles  gràfiques  canviaven,  havia  de  trucar  immediatament 
el  seu  superior.  En  això  consistia  la  seva  feina,  mirar  la  pantalla  i  que 
les  gràfiques  no  canviessin.  De  cop  es  fixà  en  el  botó  que  tenia  a  mà 
esquerra,  l'havia  vist  sempre,  vermell,  dins  d'una  urna  amb  la  inscrip- 
ció: "Sols  aplicable  en  extrem  cas  d'emergència,  sota  instàncies  del 
supervisor  en  cap  amb  el  certificat  d'alerta  3". 


82 


De  cop  el  telèfon  sonà: 

-  Ei  Pep,  què  tal,  si,  ja  sabia  que  havíem  quedat  aquest  matí, 
però  he  rebut  un  missatge  que  em  traslladen.  Ho  sento,  ja  no  podré 
entrar  mai  més  a  la  central,  m'envien  demà  mateix  a  Roma.  Sí,  sí,  a 
Roma,  una  central  d'allà  diuen.  No,  no  crec  que  ens  poguem  veure, 
em  fan  quedar,  per  a  rebre  formació  per  allà.  Ho  sento...  podria 
haver  estat  molt  bonic. 

En  Pep  penjà  el  telèfon,  aquella  trucada  era  la  gota  que  feia  vessar 
el  vas.  Ja  tot  li  era  igual.  Aixecà  la  ma  esquerra  i  acaronà  la  capsa  del 
botó,  l'aixecà.  El  cor  li  anava  a  mil  per  hora,  li  era  igual.  Tampoc 
sabia  que  passaria  si  el  premia  i  l'apretà  fins  al  fons.  Totes  les  llums 
s'apagaren,  en  Pep  no  es  podia  imaginar  el  que  acabava  de  provocar. 
No  hi  havia  electricitat.  I  no  només  en  Pep  estava  fart. 

Altra  vegada  hem  trava  al  mateix  camión  de  cada  dia,  tenint  de  portar  el 

fuel  al  mateix  llac  de  sempre,  on  tindré  de  fer  la  cua  de  sempre  i  veure 

els  5D  camions  que  cada  dia  porten  el  fuel  al  mateix  lloc  de  sempre. 


